open-index/open-wikipedia-markdown huggingface dataset:
ఆలంపూర్ జోగులాంబ దేవాలయం

**జోగులాంబ దేవాలయం**, తెలంగాణ రాష్ట్రం, జోగులాంబ జిల్లాలోని అలంపూర్‌లో ఉన్న దేవి ఆలయం. శక్తి రూపమైన జోగులాంబ దేవికి అంకితం చేయబడిన హిందూ దేవాలయమిది. పద్దెనిమిది (అష్టాదశ) మహా శక్తి పీఠాలలో ఒకటైన ఈ దేవాలయం, తుంగభద్ర నది ఒడ్డున కృష్ణా నదిలో సంగమించే ప్రదేశానికి సమీపంలో ఉంది. ఆలంపూర్ లో ఏడవ-ఎనిమిదవ శతాబ్దాలలో బాదామి చాళుక్యులచే నిర్మించబడి శివునికి అంకితం చేయబడిన తొమ్మిది శివాలయాల సమూహమైన నవబ్రహ్మ దేవాలయాల సముదాయంలోనే ఈ జోగులాంబ దేవాలయం ఉంది.

జోగులాంబ దేవాలయంలో జోగులాంబ, శివుని రూపమైన బాలబ్రహ్మేశ్వరుడు ప్రధాన దేవతలుగా ఉన్నారు. జోగులాంబ అనే పదం *యోగుల అమ్మ* అనే తెలుగు పదం నుండి ఉద్భవించిందని ఇక్కడి స్థానికులు చెబుతారు. 2019లో, ఈ దేవాలయాన్ని భారత ప్రభుత్వ ప్రసాద్ (తీర్థయాత్ర పునరుజ్జీవన అడ్వాన్స్‌మెంట్ డ్రైవ్) పథకం కింద చేర్చారు.

## ప్రదేశం
హైదరాబాద్-బెంగళూరు హైవేపై హైదరాబాదుకు దక్షిణాన 200 కి.మీ. దూరంలో ఈ దేవాలయం ఉంది.

## చరిత్ర
[thumb| [సతి (హిందూ దేవత)|సతీదేవి శవాన్ని మోస్తున్న శివుడు|250x250px]]
సతీదేవికి చెందిన పైపళ్ళు పడిపోయిన శక్తిపీఠంగా ఈ జోగులాంబ దేవాలయం పరిగణించబడుతోంది. ఈ దేవాలయం ఏడవ శతాబ్దంలో నిర్మించబడి, 1390లో బహమనీ సుల్తానులచే భూస్థాపితం చేయబడింది. విజయనగర చక్రవర్తి రెండవ హరిహర రాయలు, బహమనీ సుల్తాన్ సైన్యంతో పోరాడటానికి తన సైన్యాన్ని పంపాడని, తదుపరి దాడులను ఆపడానికి దేవాలయ సముదాయాన్ని పటిష్ఠపరిచాడని చరిత్రకారులు చెబుతున్నారు. ఈ దాడిలో దేవాలయం దెబ్బతినడంతో జోగులాంబ అమ్మవారు, ఆమె శక్తి రూపాలైన చండీ, ముండీలను సమీపంలోని నవబ్రహ్మ దేవాలయ సముదాయంలోని బాలబ్రహ్మ దేవాలయానికి తరలించి, దాచిపెట్టారు. అప్పటినుండి 2005 వరకు అమ్మవారు ఇదే దేవాలయంలో కొలువై పూజలు అందుకున్నారు. 2005లో జోగులాంబ దేవాలయాన్ని పునర్నిర్మించిన తరువాత మళ్ళీ ఆ విగ్రహాన్ని పునఃప్రతిష్ఠించారు.

## అవార్డులు
హిందూస్థాన్ గగన్ గౌరవ్ జ్యోతిర్లింగ్ ఫౌండేషన్ ఆధ్వర్యంలో బెంగుళూరులో శక్తిపీఠ సమాగం నిర్వహించిన సందర్భంగా సాంస్కృతిక రంగంలో సమాజానికి విశేష సేవలందిస్తున్న శక్తిపీఠాలకు అందించిన అవార్డులలో జోగులాంబ దేవాలయానికి ప్రతిష్టాత్మక హిందూస్థాన్ గగన్ గౌరవ్ ఇంటర్నేషనల్ అవార్డు - 2022 వచ్చింది. 2022 డిసెంబరు 14న జోగులాంబ దేవస్థానం చైర్మన్ శ్రీనివాస్ రెడ్డి, ఈవో పురేందర్ కుమార్, దేవాలయ ముఖ్య అర్చకుడు ఆనంద్ శర్మ, వేద పండితులు వంకాయల శ్యాం కుమార్ శర్మ తదితరులు ఈ అవార్డును అందుకున్నారు.

## వెబ్‌సైట్
జోగులాంబ దేవాలయంకోసం ప్రత్యేకంగా రూపొందించిన వెబ్‌సైట్ ను 2023 ఫిబ్రవరి 13న అరణ్య భవన్‌లో రాష్ట్ర అటవీ పర్యావరణ శాఖామంత్రి అల్లోల ఇంద్రకరణ్ రెడ్డి ప్రారంభించాడు. దేవాలయానికి సంబంధించిన మొత్తం సమాచారాన్ని నిక్షిప్తం చేయ‌డంతోపాటు భక్తులు సులువుగా ఆయాల దర్శనం, ఛండీహోమం, వసతి గదుల బుకింగ్ సేవల వంటివి ఆన్‌లైన్ ద్వారా బుక్ చేసుకునే సదుపాయంతో సెంటర్ ఫర్ గుడ్ గవర్నెన్స్ ఈ వెబ్‌సైట్ ను అందుబాటులోకి తెచ్చింది. ఈ కార్యక్రమంలో ఆలంపూర్ ఎమ్మెల్యే వి.ఎం. అబ్రహం, అధికారులు పాల్గొన్నారు.

## చిత్రమాలిక

దస్త్రం:Jogulamba temple silhoute.jpg|జోగులాంబ దేవాలయ సిల్హౌట్
దస్త్రం:Alampur India (9).JPG|నవబ్రహ్మ ఆలయాల సముదాయానికి సమీపంలో జోగుళాంబ ఆలయం
దస్త్రం:Alampur India (10).JPG|దేవాలయ గోపురం
దస్త్రం:Jogulamba temple alampur.JPG|జోగులాంబ దేవాలయ ధ్వజ స్తంభం
దస్త్రం:Jogulamba temple 3.jpg|దేవాలయ క్లస్టర్ విశాల దృశ్యం; ఎడమ మూలలో ఉన్న జోగులాంబ దేవాలయం


## మూలాలు

## వెలుపలి లింకులు

వర్గం:జోగులాంబ గద్వాల జిల్లా
వర్గం:జోగులాంబ గద్వాల జిల్లా పుణ్యక్షేత్రాలు
వర్గం:హిందూ దేవాలయాలు
వర్గం:శక్తి పీఠాలు
వర్గం:అష్టాదశ శక్తిపీఠాలు
ఇడుపుగంటి భూషణరావు

**ఇడుపుగంటి భూషణరావు** (1914 జనవరి 6 - 1976 మే 3) తెలంగాణకు చెందిన వైద్యుడు. ఫోరెన్సిక్ వైద్యంలో పేరొందాడు. 1972లో స్థాపించబడిన ఇండియన్ అకాడమీ ఆఫ్ ఫోరెన్సిక్ మెడిసిన్ వ్యవస్థాపక-అధ్యక్షుడిగా పనిచేశాడు.

## జననం, విద్య
భూషణరావు 1914, జనవరి 6న తెలంగాణ, మహబూబాబాద్ జిల్లా, డోర్నకల్ మండలంలోని డోర్నకల్‌ గ్రామంలో జన్మించాడు. విశాఖపట్నంలోని ఆంధ్ర వైద్య కళాశాల నుండి 1940లో ఎంబిబిఎస్ డిగ్రీని, 1945లో ఎండి (పాథాలజీ) ని పొందాడు. తరువాత 1956లో కొలంబో ప్లాన్ ఫెలోషిప్‌తో యునైటెడ్ కింగ్‌డమ్‌లో పోస్ట్ గ్రాడ్యుయేట్ శిక్షణ పొందాడు.

## వృత్తిరంగం
* మద్రాస్ వైద్య కళాశాల, స్టాన్లీ వైద్య కళాశాల, సిటీ పోలీస్ సర్జన్, ఉస్మానియా వైద్య కళాశాల, పోలీస్ హాస్పిటల్ సూపరింటెండెంట్ లలో ఫోరెన్సిక్ మెడిసిన్ ప్రొఫెసర్‌గా, హెడ్‌గా పనిచేశాడు.
* హైదరాబాద్‌లోని ఉస్మానియా వైద్య కళాశాలో అప్‌గ్రేడ్ చేసిన ఫోరెన్సిక్ మెడిసిన్ విభాగంలో పోస్ట్ గ్రాడ్యుయేట్ ప్రొఫెసర్‌గా కూడా పనిచేశాడు.
* ప్రభుత్వ ఉద్యోగం నుండి పదవీ విరమణ చేసిన తరువాత, 1974 జూలై 15 నుండి 1976 మే 3న మరణించే వరకు కర్ణాటక రాష్ట్రం, బెల్గాంలోని జవహర్‌లాల్ నెహ్రూ వైద్య కళాశాలలో ఫోరెన్సిక్ మెడిసిన్ విభాగం ప్రొఫెసర్‌గా, హెడ్‌గా పనిచేశాడు.

## పదవులు
* టెక్నికల్ కమిటీ సభ్యుడు, ఆరోగ్య మంత్రిత్వ శాఖ కుటుంబ నియంత్రణ విభాగం డిప్యూటీ కమిషనర్.
* ఫోరెన్సిక్ సైన్సెస్ సెంట్రల్ అడ్వైజరీ కమిటీ సభ్యుడు, హోం వ్యవహారాల మంత్రిత్వ శాఖ, సెంట్రల్ మెడికో-లీగల్ అడ్వైజరీ కమిటీ ఆఫ్ ఫోరెన్సిక్ సైన్సెస్, ఆరోగ్య మంత్రిత్వ శాఖ సభ్యుడు.
* జర్నల్ ఆఫ్ ది ఇండియన్ అకాడమీ ఆఫ్ ఫోరెన్సిక్ సైన్సెస్ చీఫ్ ఎడిటర్ (1962–66).
* ఇండియన్ అకాడమీ ఆఫ్ ఫోరెన్సిక్ మెడిసిన్ వ్యవస్థాపక-అధ్యక్షుడి బాధ్యతలు నిర్వర్తించి, మొదటిసారిగా వైద్యులు, శాస్త్రవేత్తలు, న్యాయవాదులు, క్రిమినాలజిస్టులు, న్యాయమూర్తులను ఒక ప్రొఫెషనల్ ఫోరమ్‌లో (1972–1976) ఒకచోట చేర్చాడు.
* భూషణరావు జ్ఞాపకార్థం డెక్కన్ క్లబ్ ఆధవర్యంలో డాక్టర్ ఐ. భూషణరావు మెమోరియల్ ట్రోఫీ కోసం వార్షిక బ్రిడ్జ్ టోర్నమెంట్‌ను ఏర్పాటు చేసింది.

## ప్రముఖ హత్య కేసులు
దీనదయాళ్ ఉపాధ్యాయ,  ఇంద్రప్రస్థ ఎస్టేట్, లజపత్‌నగర్ పోలీస్ స్టేషన్, మీనా టాండన్,  ట్యాంక్ బండ్ డబుల్ మర్డర్ వంటివి ముఖ్యమైన కేసులలో ఉన్నాయి. అప్పటి భారత ప్రధాని లాల్ బహదూర్ శాస్త్రి అకాల మరణంపై కూడా దర్యాప్తు చేయవలసిందిగా భారత ప్రభుత్వం భూషణరావును కోరింది.

## ప్రచురణలు
* వైద్య-చట్టపరమైన సమస్యలు, జెపి మోడీ వైద్య న్యాయశాస్త్రంలో లైంగిక నేరాలపై సవరించిన అధ్యాయం (1959).
* భారతదేశంలో వైద్య-చట్టపరమైన పద్ధతులపై సర్వే నివేదిక (సహ రచయిత, డైరెక్టరేట్ ఆఫ్ హెల్త్ సర్వీసెస్, భారత ప్రభుత్వం, 1964 ప్రచురించింది).
* ఫైర్ ఆర్మ్, ఫైర్ ఆర్మ్ గాయాలు (ఎం. జౌహరి, ఎంఎన్ సుపనేకర్‌తో, భారత ప్రభుత్వం ప్రచురించినది, 1965).
* టి.భాస్కర మీనన్ (1898 మే 4 - 1948 సెప్టెంబరు 12), ఐ. భూషణరావు, జర్నల్ ఆఫ్ పాథాలజీ. 61 (3) :478-483, 1949 జూలై.

## మరణం
భూషణరావు 1976 మే 3న మరణించాడు.

## మూలాలు

## బయటి లింకులు
* ఇండియన్ అకాడమీ ఆఫ్ ఫోరెన్సిక్ మెడిసిన్
* ఇండియన్ అకాడమీ ఆఫ్ ఫోరెన్సిక్ మెడిసిన్ చరిత్ర

వర్గం:1976 మరణాలు
వర్గం:1914 జననాలు
వర్గం:మహబూబాబాదు జిల్లా వ్యక్తులు
వర్గం:మహబూబాబాదు జిల్లా విద్యావేత్తలు
వర్గం:మహబూబాబాదు జిల్లా రచయితలు
వర్గం:మహబూబాబాదు జిల్లా వైద్యులు
ఉమానంద దేవాలయం

**ఉమానంద దేవాలయం** అస్సాం లోని బ్రహ్మపుత్ర నది మధ్యలో ఉన్న ఉమానంద ద్వీపం (నెమలి ద్వీపం) వద్ద గల కచారి ఘాట్‌కు ఎదురుగా ఉన్న శివాలయం.
ఇది ప్రపంచంలోనే అతి చిన్న జనావాస నదీతీర ద్వీపంగా ప్రసిద్ధి చెందింది. ఆలయాన్ని నిర్మించిన పర్వతాన్ని భస్మచలా అని పిలుస్తారు. దీనిని 1694CEలో గదాధర్ సింఘ రాజు కాలంలో నిర్మించారు, అయితే 1867లో వచ్చిన భూకంపం కారణంగా ఇది శిథిలావస్థకు చేరింది.
## స్థల పురాణం
శివుడు భయానంద రూపంలో ఇక్కడ నివసించాడని చెబుతారు. కాళికా పురాణం ప్రకారం, సృష్టి ప్రారంభంలో శివుడు ఈ ప్రదేశంలో భస్మం చల్లాడు, పార్వతికి జ్ఞానాన్ని అందించాడు. శివుడు ఈ కొండపై ధ్యానంలో ఉన్నప్పుడు, కామదేవుడు అతని యోగానికి అంతరాయం కలిగించాడని, శివుని కోపంతో అగ్నికి బూడిద అయ్యాడని, అందుకే ఈ కొండకు భస్మాచల అని పేరు వచ్చిందని చెబుతారు.

ఈ పర్వతాన్ని భస్మకూట అని కూడా అంటారు. కాళికా పురాణం ప్రకారం ఉర్వశికుండ ఇక్కడ ఉంది. ఇక్కడ అమృతం తెచ్చే ఊర్వశి దేవత నివసిస్తుంది కాబట్టి ఈ ద్వీపానికి ఊర్వశి ద్వీపం అని పేరు వచ్చింది.

## పీఠాధిపతి
ఆలయ ప్రధాన దేవత ఉమానంద (తత్రాస్తి భగవాన్ శంభు- రుమ- నందకరః ప్రభు). 'ఉమానంద' అనే పేరు రెండు హిందీ పదాల నుండి వచ్చింది, అవి 'ఉమ', ఇది శివుని భార్యకు మరొక పేరు, 'ఆనంద' అంటే ఆనందం. నిజానికి నెమలి ద్వీపం అత్యంత చిన్న జనావాస ద్వీపాలలో ఒకటి. ఆలయ పరిసరాలు, ద్వీపం దైవికమైన కానీ తక్కువగా ఉన్న అందం ప్రకృతి ప్రేమికులకు స్వర్గదామం చేస్తుంది.

సోమవారం నాడు వచ్చే అమావాస్య రోజున ప్రజలు ఇక్కడ పూజిస్తే అత్యధిక ఆనందాన్ని పొందుతారని నమ్ముతారు. శివ చతుర్దశి ప్రతి సంవత్సరం ఇక్కడ జరిగే అత్యంత వైభవంగా పండుగ. ఈ సందర్భంగా అమ్మవారి పూజల కోసం చాలా మంది భక్తులు ఆలయానికి వస్తుంటారు.
## చరిత్ర
గుప్తుల అనంతర కాలానికి చెందిన రాతి ఆలయానికి సంబంధించిన ఆధారాలను ఈ ప్రదేశంలో చూడవచ్చు. ఈ ప్రదేశంలో ప్రారంభ మధ్యయుగ కాలానికి చెందిన రాతి శిల్పాలు ఉన్నాయి. చతుర్భుజ రాతి స్త్రీ బొమ్మ ఇప్పటికీ ఇక్కడ గణేశుని, గుహతో పాటు రాతితో చేసిన బొమ్మలు ఉన్నాయి.

ఉమానంద ఇటుక ఆలయం 1694 CEలో అహోం రాజవంశం పెద్ద, బలమైన పాలకులలో ఒకరైన కింగ్ గదాధర్ సింఘా (1681-1696) ఆదేశం ప్రకారం బార్ ఫుకాన్ గర్గన్యా హ్యాండిక్ చేత నిర్మించబడింది.

అయితే అసలు ఆలయం 1897లో సంభవించిన విధ్వంసకర భూకంపం వల్ల విపరీతంగా దెబ్బతింది. తర్వాత, వైష్ణవ నినాదాలతో శివాలయం లోపలి భాగాన్ని చెక్కడానికి ఎంచుకున్న ఒక ధనిక స్థానిక వ్యాపారి దీనిని పునర్నిర్మించాడు.
## నిర్మాణం
ఈ దేవాలయం కొన్ని రాతి బొమ్మలను వారసత్వంగా పొందింది, ఇవి అస్సామీ హస్తకళాకారుల నైపుణ్యం గురించి తెలుపుతాయి. ఇక్కడి శిల్పాలు అక్కడి ఆరాధకులు అన్ని ప్రధాన హిందూ దేవతలను అనుసరించినట్లు చూపుతాయి. విష్ణువు, అతని పది అవతారాలతో పాటు సూర్యుడు, గణేశుడు, శివుడు, దేవి విగ్రహాలు ఇక్కడ కనిపిస్తాయి. ఏటవాలు మెట్ల ద్వారా ప్రధాన మందిరానికి చేరుకుంటారు. ఉమానంద ఆలయాన్ని నైపుణ్యం కలిగిన అస్సామీ పనివారు అందంగా తీర్చిదిద్దారు. శివుడు కాకుండా, 10 మంది ఇతర హిందూ దేవుళ్ల విగ్రహాలు పుణ్యక్షేత్రాలలో ఉన్నాయి.
## యాక్సెస్
గౌహతి, ఉత్తర గౌహతి నుండి ఫెర్రీలు, స్టీమర్ల ద్వారా పీకాక్ ద్వీపానికి చేరుకోవచ్చు. సుక్లేశ్వర్ ఘాట్ లేదా ఫ్యాన్సీ బజార్ ఘాట్ నుండి ఫెర్రీని అద్దెకు తీసుకోవచ్చు. కా హరి ఘాట్ అని కూడా పిలువబడే ఉజాన్‌బజార్ ఫెర్రీ ఘాట్ నుండి నెమలి ద్వీపాన్ని గౌహతికి అనుసంధానించే ఇన్‌ల్యాండ్ వాటర్ ట్రాన్స్‌పోర్ట్ ద్వారా సౌకర్యవంతమైన రవాణా ఉంది. ఆలయానికి చేరుకోవడానికి 150కి పైగా మెట్లు ఎక్కాలి.
## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
శతాబ్ది రాయ్

**శతాబ్ది రాయ్**, (1969 అక్టోబరు 5) బెంగాలీ సినిమా నటి, దర్శకురాలు, రాజకీయ నాయకురాలు. రెండుసార్లు బెంగాలీ ఫిల్మ్ జర్నలిస్టు అసోసియేషన్ అవార్డులను అందుకుంది. 1980 చివరి, 1990లలో బెంగాలీ సినిమారంగంలో ఉన్నత స్థానానికి చేరుకుంది. తృణమూల్ కాంగ్రెస్ పార్టీ 2009 నుండి తరపున బీర్భూమ్ నియోజకవర్గ ఎంపీగా ప్రాతినిధ్యం వహిస్తోంది.

## జననం, విద్య
శతాబ్ది రాయ్ 1969, అక్టోబరు 5న షైలెన్ - నీలిమా రాయ్ దంపతులకు పశ్చిమ బెంగాల్ లోని అగర్పారాలో జన్మించింది. 1986లో సరోజినీ హైస్కూల్ నుండి మాధ్యమిక విద్యలో ఉత్తీర్ణత సాధించి, కలకత్తా విశ్వవిద్యాలయానికి అనుబంధంగా ఉన్న జోగమయా దేవి కళాశాలలో ఉన్నత విద్యను పూర్తిచేసింది.

## సినిమారంగం
1986లో తపన్ సిన్హా తీసిన *ఆటంక* సినిమాలో ప్రొసెన్‌జిత్ ఛటర్జీ సరసన తొలిసారిగా నటించింది. ఈ సినిమాలో నటనకు 1987లో ఉత్తమ సహాయ నటిగా బెంగాలీ ఫిల్మ్ జర్నలిస్టు అసోసియేషన్ అవార్డును గెలుచుకుంది. *అమర్ బంధన్* (1986), *గురు దక్షిణ* (1987), *అంతరంగ* (1988), *అపన్ అమర్* అపన్ (1990), *అభిష్కర్* (1990) వంటి చిత్రాలలో నటించి స్టార్ డమ్‌ని పొందింది. ప్రోసెన్‌జిత్ ఛటర్జీతో *అలింగన్* (1990), *శ్రద్ధాంజలి* (1993), *లాఠీ* (1996), *సఖి తుమీ కర్* (1996), *చంద్రగ్రహన్* (1997), *రానోఖెత్రో* (1998), *సజనీ అమర్ సోహాగ్* (2000), *త్రిశూల్* (200) వంటి సినిమాలలో నటించింది. జాతీయ అవార్డు గెలుచుకున్న దర్శకుడు జ్యోతి సరూప్ తీసిన *నయా జహెర్* (1991) సినిమాతో బాలీవుడ్‌లోకి అడుగుపెట్టింది. రాజా సేన్ తీసిన *దేబిపక్ష* సినిమాలో నటనకు 2005లో రెండవసారి ఉత్తమ సహాయ నటిగా బెంగాలీ ఫిల్మ్ జర్నలిస్టు అసోసియేషన్ అవార్డును అందుకుంది.  సమకాలీనులైన దేబశ్రీ రాయ్, రితుపర్ణ సేన్‌గుప్తా వంటి నటీమణులతో పోల్చబడింది. 2006లో వచ్చిన *అభినేత్రి* సినిమాతో దర్శకురాలిగా అరంగేట్రం చేసింది.

## రాజకీయ జీవితం
2009లో తృణమూల్ కాంగ్రెస్ పార్టీ తరపున పశ్చిమ బెంగాల్‌లోని బీర్బం నియోజకవర్గం నుండి లోక్‌సభ ఎన్నికలలో ఎంపీగా గెలిచింది. 2014, 2019లో మళ్ళీ అదే నియోజకవర్గం నుంచి తృణమూల్‌ కాంగ్రెస్‌ అభ్యర్థిగా గెలుపొందింది.

## వ్యక్తిగత జీవితం
శతాబ్ది రాయ్ కి 2001లో మృగాంక్ బెనర్జీతో వివాహం జరిగింది. వారిక ఒక కుమారుడు (సమ్యోరాజ్ బెనర్జీ), ఒక కుమార్తె (సమియానా బెనర్జీ) ఉన్నారు.

## అవార్డులు

## సినిమాలు

### హిందీ సినిమాలు

### ఒడియా సినిమాలు

### సాహిత్య రచనలు

## మూలాలు

## బయటి లింకులు

వర్గం:16వ లోక్‌సభ సభ్యులు
వర్గం:1969 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
ఐంద్రితా రే

**ఐంద్రితా రే** (1985, మార్చి 3) రాజస్థాన్ రాష్ట్రానికి చెందిన సినిమా నటి. ఎక్కువగా కన్నడ సినిమాలలో నటించింది. 2007లో సినిమారంగంలోకి వచ్చిన ఐంద్రితా, *మెరవనిగే* సినిమాలో నటించింది. కన్నడ సినిమారంగంలో నటిగా గుర్తింపు పొందింది. *మనసారే* సినిమాలో దేవిక అనే మానసిక వికలాంగ బాలికగా నటించి విమర్శకుల ప్రశంసలు పొందింది.

## జననం, విద్య
ఐంద్రితా 1985, మార్చి 3న రాజస్థాన్‌లోని ఉదయపూర్‌లోని బెంగాలీ కుటుంబంలో జన్మించింది. తండ్రి ఏకె రే, ఇండియన్ ఎయిర్ ఫోర్స్‌లో ప్రోస్టోడాంటిస్ట్ కావడంతో, తన కుటుంబం ఒక ప్రదేశం నుండి మరొక ప్రదేశానికి వెళ్ళి, చివరకు బెంగళూరులో స్థిరపడింది.

బెంగుళూరులోని బాల్డ్‌విన్ గర్ల్స్ హైస్కూల్‌లో చదువుకున్న ఐంద్రితా, డెంటల్ సైన్స్‌లో బ్యాచిలర్ డిగ్రీ చదవడానికి బెంగుళూరులోని బిఆర్ అంబేద్కర్ డెంటల్ కాలేజీలో చేరింది. డిగ్రీ చదువుతున్న సమయంలో, పార్ట్ టైమ్ మోడలింగ్ చేసింది, టెలివిజన్ ప్రకటనలలో నటించింది.

## సినిమారంగం
మోడలింగ్ నుండి సినిమారంగంలోకి ప్రవేశించి, కన్నడ సినిమాల్లో నటించడం ప్రారంభించింది. ఐంద్రితా రే ఫ్యాషన్ కొరియోగ్రాఫర్ ఎంఎస్ శ్రీధర్ వద్ద శిక్షణ పొందింది. 2006లో హర్ష, ధ్యాన్ నటించిన *జాక్‌పాట్‌* అనే ఒక కన్నడ సినిమాలోని ఒక పాటలో కూడా కనిపించింది. 2008లో వచ్చిన *మెరవనిగే* సినిమాతో తన నటనా జీవితాన్ని ప్రారంభించింది.

## వ్యక్తిగత జీవితం
ఐంద్రితకు 2018, డిసెంబరు 12న నటుడు దిగంత్ మంచాలేతో వివాహం జరిగింది.

## అవార్డులు

## మూలాలు

## బయటి లింకులు
* 
* 
* 

వర్గం:1985 జననాలు
వర్గం:తెలుగు సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
రవీనా

**రవీనా**, బెంగాలీ సినిమా నటి. *ప్రనేర్ చేయే ప్రియో* సినిమాలో నటించింది, ఈ సినిమా నటుడు రియాజ్ కెరీర్‌కు టర్నింగ్ పాయింట్‌గా నిలిచింది.

## జననం
రవీనా పశ్చిమ బెంగాల్ రాష్ట్రంలోని కలకత్తాలో జన్మించింది.

## సినిమారంగం
1997లో వచ్చిన *ప్రనేర్ చేయే ప్రియో* సినిమాలో రవీనా తొలిసారిగా నటించింది. రవీనాకు సహనటుడిగా రియాజ్ నటించాడు. ఈ సినిమా తర్వాత *సబ్ధాన్*, *డోలోపోటి* సినిమాల్లో నటించింది.

## సినిమాలు
* *ప్రనేర్ చేయే ప్రియో*
* *సబ్ధాన్*
* *డోలోపోటి*

## మూలాలు

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
నిహారిక రైజాదా

**నిహారిక రైజాదా** (1990 ఏప్రిల్ 18) లక్సెంబర్గిష్ సినిమా నటి. బాలీవుడ్ సంగీత దర్శకుడు ఓపి నయ్యర్ మనవరాలు అయిన నిహారిక 2010లో మిస్ ఇండియా యూకె కిరీటాన్ని పొందింది, 2010లో మిస్ ఇండియా వరల్డ్‌వైడ్ (2010)లో రన్నరప్‌గా నిలిచింది. *మసాన్*, *[[చిత్రమ్ కాదు నిజమ్|6-5=2]]*, *డమడోల్*  సినిమాలతోపాటు అజయ్ దేవగన్, అనిల్ కపూర్, మాధురీ దీక్షిత్‌లతో కలిసి *టోటల్ ధమాల్*  (2018) సినిమాలో నటించింది.

## జీవిత విశేషాలు
నిహారిక 1990, ఏప్రిల్ 18న లక్సెంబర్గ్‌లో జన్మించింది. నిహారిక మాతృభాష ఫ్రెంచ్ అయినప్పటికి లక్సెంబర్గిష్, జర్మన్, ఇంగ్లీష్, స్పానిష్, హిందీ భాషలు కూడా మాట్లాడుతుంది. నిహారికకు ఒక సోదరి నిరేఖ్నా రైజాదా, ఒక సోదరుడు అవనీష్ రైజాదా ఉన్నారు. నిహారిక పరిశోధకురాలిగా, ఇంపీరియల్ కాలేజ్ లండన్‌లో అనువాద వైద్యంలో ఎంఆర్ఈఎస్ చదివింది. ఆ తరువాత ఫుల్‌బ్రైట్ స్కాలర్‌షిప్ కింద జాన్స్ హాప్‌కిన్స్ యూనివర్సిటీ (బాల్టిమోర్)లో కార్డియాలజీలో పరిశోధన చేసింది. న్యూయార్క్ ఫిల్మ్ అకాడమీ నుండి నటనలో శిక్షణ కూడా పొందింది. భారతీయ శాస్త్రీయ సంగీతం, బ్యాలెట్‌లో కూడా శిక్షణ తీసుకుంది.

## సినిమారంగం
నిహారిక 2013లో వచ్చిన *డమడోల్‌* అనే బెంగాలీ సినిమాతో సినీరంగంలోకి ప్రవేశించింది. 2016లో గుజరాతీ చిత్రం *వర్ టూ ఎన్నారై జె* సినిమాలో నటించింది. 2016లో నిహారిక కృష్ణ అభిషేక్‌తో కలిసి *ఫుల్ 2 జుగాడు* అనే సినిమాలో నటించింది.

## గుర్తింపులు

# 2010లో మిస్ ఇండియా యూకె కిరీటాన్ని గెలుపొందింది. 
# 2010లో మిస్ ఇండియా వరల్డ్‌వైడ్ 2010లో మొదటి రన్నరప్‌గా కూడా నిలిచింది.
# నిహారిక ఫ్రెంచ్‌లో ఛాంబర్ బ్రాండ్ కోసం ఒక పాటను విడుదల చేసింది.
# టైమ్స్ 50 మోస్ట్ డిజైరబుల్ ఉమెన్ ఆఫ్ 2013 జాబితాలో 45వ స్థానంలో ఉన్న నిహారిక, 2015లో 44వ స్థానంలో నిలిచింది.
# గ్రాండ్ డచీ ఆఫ్ లక్సెంబర్గ్, రిపబ్లిక్ ఆఫ్ ఇండియా మధ్య గౌరవ సాంస్కృతిక, కళల అంబాసిడర్ గా నియమించబడింది.

## సినిమాలు

## వెబ్ సిరీస్

## మూలాలు

## బయటి లింకులు
* 
* 
* 
* 

వర్గం:తెలుగు సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:1990 జననాలు
వర్గం:జీవిస్తున్న ప్రజలు
రమావత్ వల్యా నాయక్

**రమావత్‌ వాల్యానాయక్‌** తెలంగాణ రాష్ట్రానికి చెందిన రాజకీయ నాయకుడు. ఆయన 2022 మార్చి 31న తెలంగాణ రాష్ట్ర గిరిజన సహకార సంస్థ చైర్మన్‌గా నియమితుడయ్యాడు.

## జననం
రమావత్‌ వాల్యానాయక్‌ 1975 ఏప్రిల్ 10న చత్రు నాయక్ - భన్కి బాయి దంపతులకు తెలంగాణ రాష్ట్రం, మహబూబ్ నగర్ జిల్లా, బాలానగర్ మండలం, నేలబండతండా గ్రామంలో జన్మించాడు.

## వ్యక్తిగత జీవితం
వాల్యానాయక్‌కు రామావత్ కమలతో వివాహం జరిగింది. కమల ప్రస్తుతం మహాబుబ్ నగర్ జిల్లాలోని బాలానగర్ మండల ఎం.పీ.పీ గా ఉన్నారు. వారికి ఇద్దురు కుమారులు (ఆనంద్ నాయక్, అరుణ్ కుమార్), ఒక కుమార్తె (అనిత) ఉన్నారు.

## రాజకీయ జీవితం
వాల్యానాయక్‌ నేలబండతండా సర్పంచ్‌గా ఉన్న సమయంలో 2001లో ఆయన కేసీఆర్‌ సమక్షంలో తెలంగాణ రాష్ట్ర సమితి పార్టీలో చేరి క్రియాశీల కార్యకర్తగా పనిచేశాడు. ఆయన 2004 నుంచి 2009 వరకు బాలానగర్‌ మండల టిఆర్ఎస్ పార్టీ అధ్యక్షుడిగా, తెలంగాణ జాగరణ సేన మహబూబ్‌నగర్‌ జిల్లా కన్వీనర్‌గా పనిచేశాడు. వాల్యానాయక్‌ తెలంగాణ ఉద్యమ సమయంలో 2008లో కేసీఆర్‌ తండానిద్ర కార్యక్రమం చేపట్టగా నేలబండ తండాలోని వాల్యానాయక్‌ ఇంట్లోనే బస చేశాడు.

రమావత్‌ వాల్యానాయక్‌ తెలంగాణ రాష్ట్ర ఏర్పాటు ముందు, తరువాత జరిగిన వివిధ ఎన్నికల్లో పార్టీ ఇంచార్జిగా వివిధ స్థాయిల్లో పనిచేశాడు. వాల్యానాయక్‌ ప్రస్తుతం టీఆర్‌ఎస్‌ రాష్ట్ర సంయుక్త కార్యదర్శిగా కొనసాగుతున్న సమయంలో 2022 మార్చి 31న తెలంగాణ రాష్ట్ర గిరిజన సహకార సంస్థ (జీసీసీ) చైర్మన్‌గా ముఖ్యమంత్రి కల్వకుంట్ల చంద్రశేఖరరావు నియమించగా, ప్రభుత్వ ప్రధాన కార్యదర్శి సోమేశ్‌కుమార్‌ దీనికి సంబంధించిన ఉత్తర్వులు జారీ చేశాడు. ఆయన 2022 ఏప్రిల్ 8న చైర్మన్‌గా బాధ్యతలు చేపట్టాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
తేలు విజయ

**తేలు విజయ** తెలంగాణ రాష్ట్రానికి చెందిన సినీ, జానపద గాయని. ఆమె 2016లో తెలంగాణ రాష్ట్ర ప్రభుత్వ పురస్కారం అందుకుంది.
## జననం, విద్యాభాస్యం
తేలు విజయ తెలంగాణ రాష్ట్రం, కరీంనగర్ జిల్లా, ముల్కనూరు గ్రామంలో తేలు వెంకటరాజం, నర్సమ్మ దంపతులకు జన్మించింది. ఆమె పీజీ వరకు చదువుకుంది.
## గాయనిగా
తేలు విజయ చిన్ననాటి నుండే తన కుటుంబ సభ్యుల పడే జానపదాలు, బతుకమ్మ పాటలు, భజన పాటలు చూసి వారివద్దే పాడడం నేర్చుకుంది. ఆమె తరువాత జానపదాల పాటలవైపు మళ్ళి 1998లో ‘నగారే మోగింది’ అనే ప్రైవేట్ ఆల్బమ్ లో ‘తండాకు వోతాండు గుడుంబా తాగుతాండు.. ఈపువలగ్గొడ్తాండు ఇల్వదీసుకుంటాండు’ పాట ద్వారా గాయనిగా పరిచయమై తొలిపాటతోనే మంచి గుర్తింపు తెచ్చుకుంది. విజయ 2007లో విడుదలైన ‘బతుకమ్మ’ సినిమాలో పాడిన ‘ఊరికి ఉత్తరానా వలలో.. ఊడాలామర్రీ వలలో’ పాట ద్వారా సినీరంగంలోకి అడుగుపెట్టింది.

తేలు విజయ తెలంగాణ రాష్ట్రం ఏర్పడ్డాక  సాంప్రదాయ బతుకమ్మ పాటలతో బతుకమ్మ గొప్పతనాన్ని తెలుపుతూ అనేక పాటలు పడింది, ఈ క్రమంలో 2015లో వచ్చిన ‘చిన్నీ మా బతుకమ్మ’ అనే బతుకమ్మ పాట ద్వారా ఆమె మంచి గుర్తింపునందుకుంది. ఆమె తరువాత దాదాపు ఎనభై బతుకమ్మ పాటలు పడింది. విజయ తెలంగాణ రాష్ట్రం ఏర్పడిన తరువాత ఏర్పాటు చేసిన తెలంగాణ సాంస్కృతిక సారథిలో ఉదోగ్యం చేస్తుంది.

## పురస్కారాలు

* 2016: తెలంగాణ రాష్ట్ర ప్రభుత్వ పురస్కారం
* 2023: జానపద గాయకురాలు విభాగంలో తెలుగు విశ్వవిద్యాలయం - కీర్తి పురస్కారం (2021)

## మూలాలు

వర్గం:తెలంగాణ కళాకారులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2021
తెలంగాణ రాష్ట్ర గిరిజన సహకార సంస్థ

**తెలంగాణ రాష్ట్ర గిరిజన సహకార సంస్థ** అనేది తెలంగాణ రాష్ట్రంలోని గిరిజనులకు ఉపాధి అవకాశాలను అందించేందుకు తెలంగాణ ప్రభుత్వం ఏర్పాటుచేసిన సంస్థ. అటవీ ఉత్పత్తులపై ఆధారపడి జీవనం కొనసాగిస్తున్న గిరిజనులను దళారి వ్యాపారస్తుల నుంచి కాపాడే లక్ష్యంగా ఏర్పాటైన ఈ గిరిజన సహకార సంస్థకు 2022 మార్చి 31న రమావత్‌ వాల్యానాయక్‌ చైర్మన్‌గా నియమితుడయ్యాడు.

## చరిత్ర
ఉమ్మడి ఆంధ్రప్రదేశ్ రాష్ట్రంలో 1956లో ఆంధ్రప్రదేశ్ గిరిజన సహకార సంస్ధ (జిసిసి) ప్రారంభించబడింది. 2014లో తెలంగాణ రాష్ట్రం ఏర్పడిన తరువాత, తెలంగాణ రాష్ట్ర గిరిజన సహకార సంస్థ ఏర్పాటయింది.

## విధులు

# గిరిజనులు సేకరించే అటవీ ఉత్పత్తులను కొనుగోలు చేయడం
# కొనుగోలు చేసిన అటవీ ఉత్పత్తులకు ‘బ్రాండింగ్‌’ కల్పించి, వాటిని మార్కెట్‌లో విక్రయిచడం

## చైర్మన్లు

# ధరావత్‌ గాంధీనాయక్‌ (2017 జూన్ 12 - 2022, మార్చి 30)
# రమావత్‌ వాల్యానాయక్‌ (2022 మార్చి 31 - ప్రస్తుతం)

## ఫలితాలు

# 2018-19 సంవత్సరానికి 250 కోట్ల రూపాయల టర్నోవర్ లక్ష్యానికి 238 కోట్ల రూపాయల టర్నోవర్‌ను సాధించింది.
# 2019-20 సంవత్సరానికి 400 కోట్ల రూపాయల టర్నోవర్‌ లక్ష్యానికి పెట్టుకోగా 2019 డిసెంబరు చివరి వరకే 200 కోట్ల రూపాయల టర్నోవర్ సాధించింది.

## మూలాలు

వర్గం:తెలంగాణ ప్రభుత్వ సంస్థలు
వర్గం:2014 స్థాపితాలు
చదిపిరాళ్ల శివనాథ రెడ్డి

**చదిపిరాళ్ల శివనాథ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు. శివనాథ్‌రెడ్డి మాజీ మంత్రి సి.హెచ్. ఆదినారాయణ రెడ్డి అన్న కుమారుడు.
## రాజకీయ జీవితం
చదిపిరాళ్ల శివనాథ రెడ్డి ఎన్టీఆర్ టీడీపీ ద్వారా రాజకీయాల్లోకి వచ్చాడు. ఆయన అనంతరం టీడీపీలో చేరి 2019 మార్చిలో ఆంధ్రప్రదేశ్ శాసనమండలి ఎన్నికల్లో గవర్నర్‌ కోటాలో నామినేటెడ్ ఎమ్మెల్సీగా ఎన్నికయ్యాడు. శివనాథ రెడ్డి ఏపీ శాసన మండలిలో సీఆర్డీఏ రద్దు - అభివృద్ధి వికేంద్రీకరణ బిల్లులపై ఓటింగ్ సందర్భంగా పార్టీ విఫ్‌ను ధిక్క‌రించి వైసీపీ ప్రభుత్వానికి మద్దతుగా ఓటు వేశాడు. శాసనమండలిలో విప్ ధిక్కరించిన ఆయనపై అనర్హత వేటు వేయాలని టీడీపీ మండలి ఛైర్మన్‌కు లేఖ రాసింది.

## మూలాలు

వర్గం:ఆంధ్రప్రదేశ్ శాసనమండలి సభ్యులు
దువ్వారపు రామారావు

**దువ్వారపు రామారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## రాజకీయ జీవితం
దువ్వారపు రామారావు తెలుగుదేశంప ఆర్తి ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేశాడు. ఆయన 2019లో జరిగిన ఆంధ్రప్రదేశ్ శాసనమండలి ఎన్నికల్లో శాసనసభ్యుల కోటాలో ఎమ్మెల్సీగా ఎన్నికయ్యాడు. ఆయన ఏప్రిల్ 15న శాసనమండలి సభ్యునిగా ప్రమాణస్వీకారం చేశాడు. దువ్వారపు రామారావు 2020 నవంబరు 6న ఆంధ్రప్రదేశ్ టీడీపీ రాష్ట్ర ప్రధాన కార్యదర్శిగా నియమితుడయ్యాడు.

## మూలాలు

వర్గం:ఆంధ్రప్రదేశ్ శాసనమండలి సభ్యులు
పర్చూరి అశోక్ బాబు

**పర్చూరి అశోక్ బాబు** ఆంధ్రప్రదేశ్ రాష్ట్రానికి చెందిన ఏపీఎన్జీవోల సంఘం మాజీ అధ్యక్షుడు, రాజకీయ నాయకుడు. ఆయన 2019లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.

## వృత్తి జీవితం
పి.అశోక్‌బాబు రాజకీయాల్లోకి రాకముందు వాణిజ్య పన్నుల శాఖలో జూనియర్‌ అసిస్టెంట్‌గా చేరి ఏసీటీఓగా, ఉద్యోగ సంఘం నేతగా, ఏపీఎన్‌జీఓ అధ్యక్షుడిగా పనిచేశాడు. ఆయన ఆంధ్రప్రదేశ్ రాష్ట్ర విభజన సమయంలో రాష్ట్ర ప్రభుత్వ ఉద్యోగిగా ఉంటూనే సమైక్యాంధ్రకు మద్దతుగా ఉదోగ్య జేఏసీ ఆధ్వర్యంలో వివిధ ఉద్యమాల్లో కీలకంగా పనిచేశాడు. ఆయన ఆధ్వర్యంలో సమైక్యాంధ్రకు మద్దతుగా అన్ని మండల, డివిజన్, జిల్లా కేంద్రాల్లో కొవ్వొత్తుల ప్రదర్శనలు, లంచ్ అవర్ డిమాన్‌స్ట్రేషన్లు, జాతీయ రహదారుల దిగ్బంధం, రిలే దీక్షలు, సైకిల్, మోటార్ సైకిల్ ర్యాలీలు, మానవహారాలు లాంటి అనేక కార్యక్రమాలకు నేతృత్వం వహించాడు.
## రాజకీయ జీవితం
పి.అశోక్‌బాబు వాణిజ్య పన్నుల శాఖలో ఏసీటీఓగా స్వచ్ఛంద పదవీ విరమణ చేసి 2019లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2019లో జరిగిన ఆంధ్రప్రదేశ్ శాసనమండలి ఎన్నికల్లో శాసనసభ్యుల కోటాలో ఎమ్మెల్సీగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసనమండలి సభ్యులు
నిజామాబాదు జిల్లా గ్రామాల జాబితా

తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత నిజామాబాదు జిల్లా లోని మండలాలను విడదీసి, నిజామాబాదు జిల్లా, కామారెడ్డి జిల్లా అనే రెండు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు నిజామాబాదు జిల్లా నుండి, కొత్తగా ఏర్పడిన నిజామాబాదు జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.

## గ్రామాల జాబితా

## మూలాలు

వర్గం:నిజామాబాదు జిల్లా
వర్గం:తెలంగాణ గ్రామాలు
ప్రఫుల్ల చాకి

**ప్రఫుల్ల చంద్ర చాకి** (**Prafulla Chandra Chaki) ** (బెంగాలీ: 1888 డిసెంబరు 10 - 1908 మే 1) భారత స్వాతంత్ర్యాన్ని పొందే మార్గంలో బ్రిటిష్ వలస అధికారులకు వ్యతిరేకంగా హత్యలు చేసిన విప్లవకారుల జుగంతర్ సంస్థలో ఉన్న ఒక భారతీయ విప్లవకారుడు, జాతీయ వాది.

## బాల్యం
ప్రఫుల్ల చాకి 1888 డిసెంబరు 10 న బోగ్రా జిల్లాలోని బీహార్ గ్రామములో మధ్యతరగతి హిందూ కాయస్థ కుటుంబానికి చెందినవాడు. ప్రఫుల్ల తండ్రి రాజ్ నారాయణ్, తల్లి స్వర్ణమోయిల. తండ్రి బోగ్రా నవాబు కుటుంబములో ఉద్యోగి, ప్రఫుల్ల పసిబిడ్డగా ఉన్నప్పుడే తండ్రి మరణించాడు. ప్రఫుల్ల చాకి, తన ప్రాథమిక విద్యను ఊరిలో ఉన్న పాఠశాలలో పూర్తి చేసి, 1904 లో రంగపూర్ జిల్లా పాఠశాలలో చేరినాడు. అక్కడ అతను శారీరక వ్యాయామం, సామాజిక-సాంస్కృతిక కార్యకలాపాల కోసం ఉన్న స్థానిక సంస్థ "బంధబ్ సమితి"లో చేరాడు. తొమ్మిదో తరగతిలో చదువుతున్న ప్రఫుల్ల తూర్పు బెంగాల్, అస్సాం ప్రభుత్వాల కార్లిస్లే సర్క్యులర్ను ఉల్లంఘించే విద్యార్థుల ప్రదర్శనల్లో పాల్గొన్నందుకు అతనిని పాఠశాల నుండి బహిష్కరించారు. తరువాత రంగపూర్ జాతీయ పాఠశాలలో చేరి జితేంద్రనారాయణ్ రాయ్, అభినాష్ చక్రవర్తి, ఇషాన్ చంద్ర చక్రవర్తి వంటి విప్లవకారులతో పరిచయం ఏర్పడి విప్లవకారుడుగా మారినాడు.

## విప్లవాత్మక చర్యలు
ప్రఫుల్ల రంగ పూర్ లో ఉన్నప్పుడు, జుగంతర్ బెంగాలీ వారపత్రిక వ్యవస్థాపక సభ్యులలో ఒకరైన బారిన్ ఘోష్ ను కలిశాడు. ఘోష్ ప్రఫుల్ల చాకిని కలకత్తాకు తీసుక పోవడం, అక్కడ జుగంతర్ బృందంలో చేరాడు. తూర్పు బెంగాల్, అస్సాం కొత్త ప్రావిన్సులకు తొలి లెఫ్టినెంట్ గవర్నరుగా పనిచేసిన సర్ జోసెఫ్ బాంఫిల్డే ఫుల్లర్ (1854-1935) ను కాల్చిచంపడం ప్రఫుల్లాకు మొదటి లక్ష్యంగా ఇచ్చారు. అయితే సర్ జోసెఫ్ ప్రయాణంలో చివరి నిమిషంలో మార్పు ఉండటంతో ఈ ప్రణాళిక కార్యరూపం జరగలేదు. తరువాత  ప్రఫుల్లాకు  బీహార్ లోని ముజఫర్ పూర్ మేజిస్ట్రేట్ కింగ్స్ ఫోర్డ్ ను హతమార్చడానికి ఆయనను, ఖుదీరామ్ బోస్ ను ఎంపిక చేయడం జరిగింది.  కింగ్స్ ఫోర్డ్ ఇంతకు ముందు బెంగాల్  కలకత్తా చీఫ్ ప్రెసిడెన్సీ మేజిస్ట్రేట్ గా  పనిచేసినప్పుడు, అక్కడ  రాజకీయ కార్యకర్తలపై, ముఖ్యంగా యువకులపై కఠినమైన, క్రూరమైన శిక్షలు విధించేవాడు. కింగ్స్ ఫోర్డ్ విప్లవ సంస్థల నిర్మూలన చేయడమే లక్ష్యంగా పెట్టుకున్నాడు. కింగ్స్ ఫోర్డ్ ను చంపడానికి ప్రఫుల్ల, బోస్ లను పంపడం జరిగింది. ప్రఫుల్లా, బోస్ లను ముజఫర్ పూర్ (బీహార్) కు వెళ్ళి దీనిని అమలు చేయాలనుకున్నారు. ఈ ఆపరేషన్ కోసమే ప్రఫుల్లాకు 'దినేష్ చంద్ర రాయ్' అని పేరు పెట్టడం జరిగింది.

## ముజఫర్ పూర్ సంఘటన
ప్రఫుల్లా చాకి, ఖుదిరామ్ బోస్, 1908 ఏప్రిల్ 30 రోజు ముజఫర్ పూర్ బాంబు కేసు అనే దానిని చేపట్టడడం జరిగింది, వారి ప్రణాళికలో ఆ రోజు కింగ్స్ఫోర్డ్ వాహన రాకను  ఊహించి యూరోపియన్ క్లబ్ గేట్ల వద్ద బాంబులతో వేచి ఉన్నారు. అది రాగానే బాంబు విసిరి, బండిని ఛిన్నాభిన్నం చేశారు, అయితే ఈ వాహనంలో కింగ్స్ ఫోర్డ్ లేదు ఇతనికి బదులుగా, ముజఫర్ పూర్ న్యాయవాది గా ఉన్న ప్రింగిల్ కెన్నెడీ భార్య, అందులో ప్రయాణిస్తున్నారు. కెన్నెడీ భార్య, కుమార్తెను పొరబాటున  ఈ బాంబు దాడిలో మృతి చెందడం జరిగింది. వెంటనే ఖుదీరామ్ ను పోలీసులకు దొరకడం, విచారణలో ఖుదీరామ్ మరణించాడు.   ప్రఫుల్ల అక్కడి నుండి తప్పించుకునే ప్రయత్నంలో, పోలీసులకు పట్టుబడే ముందు తనను తాను కాల్చుకొని ఆత్మహత్య చేసుకున్నాడు.
## మూలాలు


వర్గం:1880 జననాలు
వర్గం:భారత స్వాతత్ర్య పోరాటంలో విప్లవాత్మక ఉద్యమం
వర్గం:తూర్పు బెంగాల్ ప్రజలు
టామ్ క్రూజ్

**టామ్ క్రూజ్** (జననం: 1962 జూలై 3) హాలీవుడ్ నటుడు, నిర్మాత. ఇతను 1983 లో 'రిస్కీ బిజినెస్‌' సినిమాతో తన నట జీవితాన్ని ప్రారంభించాడు. టామ్ క్రూజ్ రెండు సార్లు ఆస్కార్ అవార్డుకు నామినేట్ అయ్యాడు. ఇతను మిషన్ ఇంపాజిబుల్ సిరీస్ లో ఏతాన్ హంట్ అనే గూఢచారిగా నటించాడు.
## వ్యక్తిగత జీవితం
టామ్ క్రూజ్ 1962 జూలై 3 లో న్యూయార్క్లో మేరీ లీ, థామస్ క్రూజ్ మాపోడర్ III దంపతులకు జన్మించాడు. ఇతనికి లీ అన్నే, మారియన్,, కాస్ అనే ముగ్గురు సోదరీమణులు ఉన్నారు. ఇతను మిమీ రోజర్స్ ( 1987 మే 9 - 1990 ఫిబ్రవరి 4), నికోల్ కిడ్‌మాన్ ( 1990 డిసెంబరు 24 - 2001 ఆగస్టు 8), పెనెలోప్ క్రూజ్ (2001- 2004 ) వివాహం చేసుకొని విడాకులు ఇచ్చాడు. 1981లో మొదటిసారిగా 'ఎండ్‌లెస్ లవ్‌' సినిమాలో చిన్న పాత్రలో నటించాడు. టామ్ మూడు గోల్డెన్ గ్లోబ్ అవార్డులను గెలుచుకున్నాడు.
## నటించిన సినిమాలు
* ఎండ్‌లెస్ లవ్‌ (1981)
* ట్యాప్స్ (1981)
* ది అవుట్‌సైడర్స్ (1983)
* రిస్కీ బిజినెస్ (1983)
* ఆల్ ది రైట్ మూవ్స్ (1983)
* లెజెండ్ (1985)
* టాప్ గన్ (1986)
* ది కలర్ ఆఫ్ మనీ (1986)
* కాక్‌టెయిల్ (1988)
* రెయిన్ మ్యాన్ (1988)
* బార్న్ ఆన్ ది ఫోర్త్ ఆఫ్ జూలై (1989)
* డేస్ ఆఫ్ థండర్ (1990)
* ఫార్ అండ్ అవే (1992)
* ఎ ఫ్యూజ్ గుడ్ మెన్ (1992)
* ది ఫర్మ్ (1993)
* ఇంటర్వ్యూ విత్ వాంపైర్‌ (1994)
* మిషన్: ఇంపాజిబుల్ (1996)
* జెర్రీ మాగైర్ (1996)
* ఐస్ వైడ్ షట్ (1999)
* మాగ్నోలియా (1999)
* మిషన్: ఇంపాజిబుల్ II (2000)
* వెనిలా స్కై (2001)
* మైనారిటీ రిపోర్ట్ (2002)
* ది లాస్ట్ సమురాయ్ (2003)
* కొలెటరల్ (2004)
* వార్ ఆఫ్ ది వరల్డ్స్ (2005)
* మిషన్: ఇంపాజిబుల్ III (2006)
* లయన్స్ ఫర్ లాంబ్స్ (2007)
* వాల్కైరీ - 2008
* ట్రాపిక్ థండర్ (2008)
* నైట్ అండ్ డే (2010)
* మిషన్: ఇంపాజిబుల్ - ఘోస్ట్ ప్రోటోకాల్ (2011)
* రాక్ ఆఫ్ ఏజెస్ (2012)
* జాక్ రీచర్ (2012)
* ఒబ్లివియన్ (2013)
* ఎడ్జ్ ఆఫ్ టుమారో (2014)
* మిషన్: ఇంపాజిబుల్ - రోగ్ నేషన్ 2015)
* జాక్ రీచర్: నెవర్ గో బ్యాక్ ( 2016)
* అమెరికన్ మేడ్ (2017)
* ది మమ్మీ (2017) 
* మిషన్ : ఇంపాజిబుల్ – డెడ్ రికనింగ్ పార్ట్ వన్ 
## మూలాలు


వర్గం:1962 జననాలు
వర్గం:హాలీవుడ్ నటులు
వర్గం:జీవిస్తున్న ప్రజలు
ఫాస్లే

***[[దీప్తి నావల్|ఫాస్లే]]*** 1985 లో యష్ చోప్రా నిర్మించిన, దర్శకత్వం వహించిన బాలీవుడ్ చిత్రం .

ఈ చిత్రంలో సునీల్ దత్, రేఖ, ఫరూక్ షేక్, దీప్తి నావల్, రోహన్ కపూర్, ఫరా, రాజ్ కిరణ్, సుష్మా సేథ్, అలోక్ నాథ్ తదితరులు నటించారు. గాయకుడు మహేంద్ర కపూర్ కుమారుడు రోహన్ కపూర్, షబానా అజ్మీ మేనకోడలు నటి ఫరాకు కూడా ఈ చిత్రం తొలి చిత్రం . షహర్యార్ సాహిత్యం అందించిన ఈ చిత్రానికి శివ-హరి సంగీతం అందించారు. ఈ చిత్రం చెడ్డ కథాంశం, ఎడిటింగ్ కారణంగా విమర్శకులచే నిషేధించబడింది. 

## కథ
విక్రమ్ (సునీల్ దత్) గర్వంగా, ధనవంతుడు. అతని భార్య చిన్న వయస్సులోనే చనిపోవడంతో, విక్రమ్ తన కొడుకు సంజయ్ (ఫరూక్ షేక్), కుమార్తె చాందిని (ఫరా) ను పెంచాడు, తన వ్యక్తిగత ఆనందాన్ని త్యాగం చేసి, మాయ (రేఖ) తో వివాహానికి సంబంధించిన రహస్య సంబంధాన్ని ఎంచుకుంటాడు. అతను తన పిల్లలపై మక్కువ చూపుతాడు, తన కుమార్తె పట్ల చాలా రక్షణగా ఉంటాడు.

విజయ్ (రోహన్ కపూర్) చాందినీ జీవితంలోకి వచ్చి ఆమె హృదయాన్ని దొంగిలించినప్పుడు - నిజమైన ప్రేమ మార్గం ఎప్పుడూ సాఫీగా సాగదని, ఆమె తండ్రి అసమ్మతి, ఆమె జరగబోయే వివాహం చాందిని, విజయ్ మధ్య ప్రేమను బెదిరిస్తుందని వారు గ్రహిస్తారు.

ఫాస్లే అనేది పాత తరంలో నేర్పిన గుడ్డి కర్తవ్యం, యువత ఆత్మవిశ్వాసం, అహంకారానికి సంబంధించిన కథ, ఇది ప్రేమ పేరుతో ప్రతి ఒక్కరూ తాము సరైనదని నమ్ముతున్న కథ.

## తారాగణం

* విక్రమ్‌గా సునీల్ దత్
* మాయగా రేఖ
* సంజయ్‌గా ఫరూక్ షేక్
* శీతల్‌గా దీప్తి నావల్
* విజయ్‌గా రోహన్ కపూర్
* చాందినిగా ఫరా
* శివరాజ్ గుప్తాగా రాజ్ కిరణ్
* శివరాజ్ కోడలిగా దల్జీత్ కౌర్
* శివరాజ్ పెద్ద కోడలిగా సుష్మా సేథ్
* నందుగా జావేద్ ఖాన్
* శివరాజ్ వికలాంగ సోదరుడిగా అలోక్‌నాథ్

## సౌండ్‌ట్రాక్
సంగీతం శివ్-హరి స్వరపరిచారు, సాహిత్యాన్ని షహర్యార్ రాశారు.

## మూలాలు

## బాహ్య లింకులు
* 

వర్గం:1985 సినిమాలు
వర్గం:యష్ చోప్రా దర్శకత్వం వహించిన చిత్రాలు
వర్గం:హిందీ సినిమాలు
స్టీవెన్ ప్రూట్

**స్టీవెన్ ప్రూట్** (జననం 1984 ఏప్రిల్ 17) అమెరికన్ వికీపీడియా సంపాదకుడు, ఆంగ్ల వికీపీడియాలో 4.6 మిలియన్లకు పైగా   చేశాడు. 33,000 కంటే ఎక్కువ వికీపీడియా వ్యాసాలను కూడా సృష్టించాడు.2017లో *[[టైమ్ (పత్రిక)|టైమ్]]* మ్యాగజైన్ లో సర్వేలో ఇంటర్నెట్‌లో అత్యంత ప్రభావవంతమైన 25 మంది వ్యక్తుల్లో ఒకరిగా నిలిచాడు. ప్రూట్ సెర్ అమాంటియో డి నికోలావో అనే మారుపేరుతో వికీపీడియా సవరణలు చేస్తున్నాడు.ఉమెన్ ఇన్ రెడ్ ప్రాజెక్ట్ ద్వారా మహిళలను చేర్చడాన్ని కృషి చేశాడు.****

## వికీపీడియా సవరణ
స్టీవెన్ 2006 జనవరిలో తన వికీపీడియా ఖాతాను సృష్టించాడు. తన అకౌంట్‌ను క్రియేట్ చేయడానికి ముందు అనేక ఖాతాల కింద సవరణలు చేశాడు. నిరుద్యోగి సమయంలో గంటల తరబడి ఎడిటింగ్‌ చేసేవాడు. 2019 ఫిబ్రవరి నాటికి, వికీపీడియాలో మూడు మిలియన్లకు పైగా సవరణలు చేసారు.ఇది ఆంగ్ల వికీపీడియాలోని ఇతర ఎడిటర్ల కంటే ఎక్కువ, 2021 ఫిబ్రవరి నాటికి నాలుగు మిలియన్లకు పైగా సవరణలు చేశాడు. 2015లో అత్యధిక సవరణల కోసం ఎడిటర్ జస్టిన్ నాప్‌ను అధిగమించాడు, అదే సంవత్సరం అతను అడ్మినిస్ట్రేటర్ అయ్యాడు. 33,000 కంటే ఎక్కువ వికీపీడియా కథనాలను సృష్టించాడు.విమెన్ ఇన్ రెడ్ వికీప్రాజెక్ట్‌లో అతను వికీప్రాజెక్ట్ లో కూడా సభ్యుడు.

## మూలాలు

వర్గం:CS1 maint: url-status
వర్గం:వికీపీడియనులు
ఫల్గుణి నాయర్

**ఫల్గుణి నాయర్** (**ఆంగ్లం: Falguni Nayar) ** (జననం 1963 ఫిబ్రవరి 19) ఒక భారతీయ వ్యాపారవేత్త, బిలియనీర్. బ్యూటీ అండ్ లైఫ్ స్టైల్ రిటైల్ కంపెనీ నైకా స్థాపకురాలు, ముఖ్య కార్య నిర్వహణ అధికారి. నాయర్ స్వయంకృషి కలిగిన మహిళా, భారతీయ బిలియనీర్లలో ఒకరు. నైకా స్టాక్ మార్కెట్ జాబితా తర్వాత, పబ్లిక్ ఇష్యూకు వెళ్ళిన వెంటనే, నాయర్ అత్యంత సంపన్నమైన మహిళా భారతీయ బిలియనీర్ గా ఒకరు అయ్యారు. భారతదేశంలోని మొదటి 20 సంపన్నుల జాబితాలో చేరింది.

## జీవితం
నాయర్ మహారాష్ట్రలోని ముంబైలోని గుజరాతీ కుటుంబంలో పుట్టి పెరిగారు. ఆమె వ్యాపార కుటుంబం నుంచి వచ్చింది, ఆమె తండ్రి బేరింగ్ కంపెనీ వ్యాపారంలో ఉన్నాడు. ఆమె సిడెన్‌హామ్ కాలేజ్ ఆఫ్ కామర్స్ అండ్ ఎకనామిక్స్ నుండి గ్రాడ్యుయేట్ పట్టా, ఇండియన్ ఇన్‌స్టిట్యూట్ ఆఫ్ మేనేజ్‌మెంట్ అహ్మదాబాద్ నుండి పోస్ట్ గ్రాడ్యుయేట్ పట్టాను పొందారు.

## కేరీర్
ఫల్గుణి నాయర్ తన ఉద్యోగ జీవితాన్ని 1985 లో ఏ.ఎఫ్ ఫెర్గూసన్ & కంపెనీతో గ్రాఫిక్ మేనేజర్ గా ప్రారంభం అయినది. ఆక్కడ సుమారు 9 సంవత్సరాలు పనిచేసి, తర్వాత లండన్, న్యూయార్క్ లలో 1994 సంవత్సరం నుంచి 2001 వ సంవత్సరం పనిచేసింది. నాయర్ తదుపరి డైరెక్టర్, ఇన్స్టిట్యూషనల్ ఈక్విటీస్ బిజినెస్ హెడ్ (2001-2007), కోటక్ సెక్యూరిటీస్ లో 13 సంవత్సరాలు, అదే సంస్థలో ఇన్వెస్ట్‌మెంట్ బ్యాంకింగ్ గ్రాఫిక్ బాక్స్ మేనేజింగ్ డైరెక్టర్, ఇన్వెస్ట్‌మెంట్ బ్యాంకింగ్ లో 2007 -2014 లో పనిచేసి, 2012 సంవత్సరంలో నైకా (Nykaa.com) ముంబై, మహారాష్ట్రలో స్థాపించింది.

## నైకా విలువ
2021 నవంబరు 10న నైకా స్థాపకురాలు ఫల్గుణి నాయర్ భారతదేశపు అత్యంత సంపన్న బిలియనీర్, 7వ మహిళా బిలియనీర్ అయ్యారు. నైకా మాతృసంస్థ ఎఫ్ఎస్ఎన్ ఇ-కామర్స్ వెంచర్స్ నేషనల్ స్టాక్ ఎక్స్ఛేంజ్లో రూ.2,018కు, బాంబే స్టాక్ ఎక్స్ఛేంజీలో రూ.2,001కు ఇనిషియల్ పబ్లిక్ ఆఫరింగ్ (ఐపీఓ) సందర్భంగా రూ.2,001కు లిస్ట్ కావడంతో ఆమె నికర విలువ 6.5 బిలియన్ డాలర్లకు చేరుకుంది. నైకా మార్కెట్ లో ఐపిఒ జాబితా చేసిన ఐదు నిమిషాల్లోనే 13. 5  బిలియన్ డాలర్లకు చేరింది.  భారతదేశంలో స్టాక్ ఎక్స్ఛేంజీలో జాబితా చేయబడిన మొదటి మహిళా- ఆధ్వర్యంలో యూనికార్న్ స్టార్టప్ గా కూడా నైకా నిలిచింది.
## మూలాలు


వర్గం:1963 జననాలు
వర్గం:మహారాష్ట్ర ప్రజలు
వర్గం:మహిళా ఆవిష్కర్తలు
వర్గం:భారత దేశ మహిళా పారిశ్రామిక వేత్తలు
వర్గం:మహారాష్ట్ర మహిళా పారిశ్రామిక వేత్తలు
పృథ్వీరాజ్ సుకుమారన్

**పృథ్వీరాజ్ సుకుమారన్** (జననం: 1982 అక్టోబరు 16) మలయాళ నటుడు, దర్శకుడు, నిర్మాత, నేపథ్య గాయకుడు.  ఇతను మలయాళం, తమిళం, తెలుగు, హిందీ భాషా చిత్రాలలో నటించాడు. 2002లో మలయాళ సినిమా నందనంతో సినీ రంగ ప్రవేశం చేసాడు. ఇతను 2006లో ఉత్తమ నటుడిగా కేరళ రాష్ట్ర చలనచిత్ర అవార్డును గెలుచుకున్నాడు.
## వ్యక్తిగత జీవితం
పృథ్వీరాజ్ 1982 అక్టోబరు 16న కేరళలోని తిరువనంతపురంలో జన్మించాడు. ఇతని తండ్రి సుకుమారన్ నటుడు, తల్లి మల్లికా సుకుమారన్ కూడా నటి. 2011 ఏప్రిల్ 25న, ఇతను బిబిసి ఇండియా టీవీ ప్రతినిధి సుప్రియా మీనన్‌ను వివాహం చేసుకున్నాడు.  ఇతను 2002లో 19 సంవత్సరాల వయస్సులో నందనం చిత్రంతో మలయాళ చలనచిత్ర రంగ ప్రవేశం చేసాడు. ఆ తరువాత తమిళం, తెలుగు, హిందీ చిత్రాలలో నటించాడు. ఇతను ఆగస్టు సినిమా అనే చిత్ర నిర్మాణ సంస్థను నడుపుతున్నాడు. ఈ చిత్ర సంస్థ ద్వారా ఉరుమి, ఇండియన్ రూపాయి, సముద్రపు రుణం, ఓరు బేరం, డబుల్ బ్యారెల్, బ్రో డాడీ వంటి చిత్రాలను నిర్మించి అనేక అవార్డులను గెలుచుకున్నాడు.

## నేపథ్య గానం
పృథ్వీరాజ్, పుతియా ముఖం (2009) లో చిత్ర టైటిల్ సాంగ్‌ “కానే కానే” పాడటం ద్వారా గాయకుడిగా పరిచయం అయ్యాడు. 

## నటించిన సినిమాల

### ఇతర భాషలు

## దర్శకుడిగా

## అవార్డులు, నామినేషన్లు

## ఇవి కూడా చూడండి
*మోహన్ లాల్
*మమ్ముట్టి
*నాదిర్షా
## మూలాలు


వర్గం:1982 జననాలు
వర్గం:జీవిస్తున్న ప్రజలు
వర్గం:మలయాళ సినిమా నటులు
వర్గం:మలయాళ సినిమా దర్శకులు
అహ్సానుల్లా

**ఖాన్ బహదూర్ అహ్సానుల్లా** ( 1873 డిసెంబరు 27 – 1965 ఫిబ్రవరి 9)  దేశ విభజనకు ముందు భారతదేశానికి చెందిన విద్యావేత్త, సాహితీవేత్త, ఇస్లామిక్ వేదాంతవేత్త, సంఘ సంస్కర్త. అహ్సానుల్లా అవిభక్త బెంగాల్, అస్సాంలలో విద్యా శాఖ సహాయ సంచాలకుడిగా సూఫీ ఆలోచనాపరునిగా బెంగాల్ లోని ముస్లిములలో ఖ్యాతి పొందిన మహనీయుడు.

## జీవితం
ఖాన్ బహదూర్ అహ్సానుల్లా నల్టా అనే గ్రామంలో జన్మించాడు.  గతంలో ఖుల్నా కింద ప్రస్తుతం బంగ్లాదేశ్ లోని సాత్ఖిరా జిల్లాలో ఉంది.  తండ్రి మున్షీ మహమ్మద్ మొఫిజుద్దీన్ ధనవంతుడు. అతని విద్యాభ్యాసం ఐదు సంవత్సరాల వయస్సులోనే ప్రారంభం అయినది. ప్రాథమిక పాఠశాలలో విద్యాభ్యాసం పూర్తయిన తరువాత, నల్టాలోని మిడిల్ ఇంగ్లిష్ స్కూల్ లో, కొంతకాలం తరువాత, అతను పశ్చిమ బెంగాల్ లోని టేకీ ప్రభుత్వ ఉన్నత పాఠశాలలో నాల్గవ తరగతి (ప్రస్తుతం ఏడవ తరగతికి సమానం) లో చేరాడు. ఈ పాఠశాలలో అన్ని తరగతులలో ప్రథమ శ్రేణిలో ఉంటూ, సంవత్సరాంతంలో కలకత్తాలోని ఎల్.ఎం.ఎస్.ఇనిస్టిట్యూషన్ (లండన్ మిషనరీ స్కూల్) లో, సెకండరీ విద్య పరీక్షలో  ఉత్తీర్ణుడై  ఉపకార వేతనాన్ని (స్కాలర్ షిప్ )  పొందాడు. అతడు 1892 లో హూగ్లీ కళాశాల నుండి  హైయర్ సెకండరీ విద్యను, 1894 లో కలకత్తాలోని ప్రెసిడెన్సీ కళాశాల నుండి బ్యాచలర్ ఆఫ్ ఆర్ట్స్ ( బి.ఏ) పట్టాను, 1895 లో కలకత్తా విశ్వవిద్యాలయం నుండి తత్వశాస్త్రంలో మాస్టర్ ఆఫ్ ఆర్ట్స్ (ఎం.ఎ) పట్టాను పొందడం జరిగింది.

## ఢాకా అహ్సానియా మిషన్
ఢాకా అహ్సానియా మిషన్ అనేది ఖాన్ బహదూర్ అహ్సానుల్లా స్థాపించిన ప్రభుత్వేతర అభివృద్ధి సంస్థ.  మిషన్  ఉద్దేశం  'దైవిక, మానవతా సేవ', మానవులలో  సామాజిక, ఆధ్యాత్మిక అభివృద్ధి  లక్ష్యాలను పెట్టుకొని,  1958 సంవత్సరంలో మిషన్ స్థాపించాడు. ఢాకా అహ్సానియా మిషన్ సంస్థ స్థాపించిన వాటిలో సమాజముకు కావలసిన వైద్య, సాంకేతిక కళాశాలలు, వ్యాపార, వాణిజ్య రంగాలకు సంబంధించిన విద్యలలో నెలకొలిపిన  అహ్సానుల్లా యూనివర్సిటీ ఆఫ్ సైన్స్ అండ్ టెక్నాలజీ (ఏయూఎస్టీ), ఖాన్ బహదూర్ అహసానుల్లా టీచర్స్ ట్రైనింగ్ కాలేజ్ (కేఏటీసీ), అహ్సానియా మిషన్ కాలేజ్ (ఏఎంసీ), అహసానుల్లా ఇన్స్టిట్యూట్ ఆఫ్ ఇన్ఫర్మేషన్ అండ్ కమ్యూనికేషన్ టెక్నాలజీ (ఏఐఐసీటీ), అహ్సానియా మిషన్ ఇన్స్టిట్యూట్ ఆఫ్ మెడికల్ టెక్నాలజీ (ఏఐఎంఐఎంటీ), అహ్సానియా ఇనిస్టిట్యూట్ ఆఫ్ టెక్నాలజీ అండ్ బిజినెస్ (ఏఐటీబీ), అహ్సానియా ఇ-సొల్యూషన్స్ (ఏఈఎస్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీడీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీడీహెచ్), అహ్సానియా మిషన్ అండ్ జనరల్ హాస్పిటల్ (ఏఎంబీడీహెచ్),  ఇవియే గాక  ఎన్.సి.ఎ.ఎం. ఢాకాలో నల్తా షరీఫ్ అహ్సానియా మిషన్ అనాథాశ్రమం (ఎన్.ఎస్.ఎ.ఎం.ఒ) ను స్థాపన చేయడం జరిగింది.

## గౌరవం
అహ్సానుల్లా చేసిన సేవలకు బ్రిటిష్ ప్రభుత్వం 1929 సంవత్సరంలో ఆయనకు "ఖాన్ బహదూర్" అనే బిరుదును ప్రదానం చేసింది. అవిభాజ్య బెంగాల్ లోని హిందువులు, ముస్లింలలో ఇండియన్ ఎడ్యుకేషన్ సర్వీస్ లో చేరిన మొదటి వ్యక్తిగా గుర్తింపు పొందాడు. కలకత్తా విశ్వవిద్యాలయానికి సెనేటర్ గా పనిచేసి, ఢాకా విశ్వవిద్యాలయాన్ని స్థాపించాలనే ఉద్యమంలో ముఖ్యంగా క్రియాశీలకంగా వ్యవహరించాడు.

## మరణం
ఖాన్ బహదూర్ అహ్సానుల్లా 1965 ఫిబ్రవరి 9న మరణించారు

## మూలాలు


వర్గం:1873 జననాలు
వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1965 మరణాలు
మచిలీపట్నం రెవెన్యూ డివిజను

**మచిలీపట్నం రెవెన్యూ డివిజను,** కృష్ణాజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 13 మండలాలు ఉన్నాయి. మచిలీపట్నం నగరంలో ఈ విభాగం ప్రధాన కార్యాలయం ఉంది.

## పరిపాలన
మచిలీపట్నం రెవెన్యూ డివిజను ఆంధ్రప్రదేశ్ రాష్ట్రం లోని కృష్ణ జిల్లాలో ఉన్న ఒక పరిపాలనా విభాగం.జిల్లాలోని 4 రెవెన్యూ డివిజన్లలో ఇది ఒకటి. దీని పరిపాలన పరిధిలో 13 మండలాలు ఉన్నాయి. మచిలీపట్నం పట్ణణం డివిజను కేంద్రంగా ఉంది.రెవెన్యూ విభాగానికి రెవెన్యూ డివిజినల్ అధికారి అధిపతిగా వ్యవహరిస్తాడు. ఇతను ఐ.ఎ.ఎస్. లేక డిప్యూటీ కలెక్టర్ హోదాలో సబ్ కలెక్టర్ ర్యాంక్ కలిగి ఉంటాడు.ఇతనికి పరిపాలనలో, తహసిల్దారు హోదా కలిగిన ఒక పరిపాలనాధికారి సహకరిస్తాడు.

## రెవెన్యూ డివిజను లోని మండలాలు

# అవనిగడ్డ మండలం
# బంటుమిల్లి మండలం
# చల్లపల్లి మండలం
# ఘంటసాల మండలం
# గూడూరు మండలం
# కోడూరు మండలం
# కృత్తివెన్ను మండలం
# మచిలీపట్నం మండలం
# మోపిదేవి మండలం 
# మొవ్వ మండలం
# నాగాయలంక మండలం
# పెడన మండలం
# ఉంగుటూరు మండలం

## మూలాలు

## వెలుపలి లంకెలు

వర్గం:కృష్ణా జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
చండీమందిర్

**చండీ మందిర్** అనేది భారతదేశంలోని హర్యానా రాష్ట్రంలోని పంచకుల నగరంలో NH-5 చండీగఢ్-కల్కా హైవేపై ఉన్న చండీగఢ్ సమీపంలో, శక్తి దేవత అయిన చండీకి అంకితం చేయబడిన హిందూ దేవాలయం. ఇది చండీగఢ్ నగరం నుండి దాదాపు 15 కిమీ దూరంలో ఉంది, ఈ ఆలయం నుండి మానస దేవి పుణ్యక్షేత్రం 10 కిమీ దూరంలో ఉంది. ఈ ఆలయం అందమైన పరిసరాల మధ్య, శివాలిక్ కొండల నేపథ్యంలో ఉంది.
## స్థానాలు
చండీ మందిర్ భారత సైన్యం వెస్ట్రన్ కమాండ్‌కు నిలయం అయిన చండీమందిర్ కంటోన్మెంట్‌లో ఉంది.
## ఆలయం
చండీ మందిరాన్ని శ్రీ మాతా మానస దేవి పుణ్యక్షేత్రం బోర్డు నిర్వహిస్తోంది. ఈ ఆలయంలో చండీ, రాధాకృష్ణ, హనుమాన్, శివుడు, రాముడితో సహా వివిధ హిందూ దేవతల విగ్రహాలు ఉన్నాయి.
## పండుగలు
నవరాత్రుల సమయంలో దుర్గాపూజ పండుగ సమయంలో, వేలాది మంది ప్రజలు ఈ ఆలయాన్ని సందర్శిస్తారు.

## ఇవి కూడా చూడండి

* మాతా మనసా దేవి మందిరం

## మూలాలు


వర్గం:దేవాలయాలు
వర్గం:హర్యానా
అలాస్కా గణేశ దేవాలయం

**అలాస్కా గణేశ దేవాలయం**, ఉత్తర అమెరికాలోని ఎంకరేజ్‌లో ఉన్న హిందూ దేవాలయం. ఈ దేవాలయంలో వినాయకుడితోపాటు దుర్గ, రాముడు కొలువై ఉన్నారు.

## చరిత్ర
1995లో డౌన్‌టౌన్ ఎంకరేజ్‌ ప్రాంతంలో పూజలు, ఇతర ఆధ్యాత్మిక కార్యక్రమాలు నిర్వహించుకోవడానికి హిందువులు ఒకప్రాంతంలో సమావేశమవడం ప్రారంభించారు. 1999లో, ఎంకరేజ్ చర్చ్ ఆఫ్ రిలిజియస్ సైన్స్‌లో ఒక గదిని అద్దెకు తీసుకున్నారు. శివయ్య సుబ్రహ్మణ్యస్వామి గణేషుడి విగ్రహాన్ని విరాళంగా అందించాడు. దాంతో 2000లో అలాస్కాలోని గణేశ దేవాలయం నాన్ ప్రాఫిట్ ఛారిటీ, మతపరమైన సంస్థగా నమోదు చేయబడింది. 2003లో, రాస్ప్‌బెర్రీ రోడ్‌లో దేవాలయాన్ని నిర్మాణంకోసం ఒక ఆస్తిని కొనుగోలు చేసి, పునరుద్ధరించారు. ఆ తరువాత అనేక దేవతామూర్తులను ప్రతిష్ఠించి, 2011లో ప్రారంభించారు. ఈ ఆలయం ఉదయం 12:00 నుండి మధ్యాహ్నం 2:00 గంటల మధ్య ప్రజలకు తెరిచి ఉంటుంది.

## మూలాలు

వర్గం:హిందూ దేవాలయాలు, అమెరికా
వర్గం:2010 స్థాపితాలు
వర్గం:అలాస్కా
ఫ్లింట్ కాశీ విశ్వనాథ దేవాలయం

**ఫ్లింట్ కాశీ విశ్వనాథ దేవాలయం**, అమెరికా మిచిగాన్‌లోని ఫ్లింట్‌లో ఉన్న ఒక హిందూ దేవాలయం. ఫ్లింట్ మెట్రోపాలిటన్ ఏరియాతోపాటు చుట్టుపక్కల ప్రాంతాలలో ఉన్న వేలాదిమంది హిందువులకు ఇది ఆధ్యాత్మిక కేంద్రంగా నిలుస్తోంది. యుఎస్ఏలోని మెయిన్‌ల్యాండ్‌లో ఉన్న మొదటి శివాలయం.

## చరిత్ర
1979లో ఫ్లింట్‌లో ఒక దేవాలయాన్ని ప్రారంభించేందుకు కొంతమంది ప్రవాస భారతీయులు ముందుకు వచ్చారు. 1980 జనవరిలో దేవాలయ నిర్మాణం ప్రణాళిక, ఫిబ్రవరిలో ఖర్చు అంచనా వేయబడింది. మార్చి, ఏప్రిల్ నెలలో దేవాలయ కార్పోరేషన్‌గా ఆమోదించబడి, పన్ను మినహాయింపు లభించింది. జూలై/ఆగస్టు నెలల్లో ముండి టౌన్‌షిప్‌లో అనువైన భూమికోసం పలు ప్రాంతాలు చేశారు. అక్టోబరులో ఎల్మ్స్ రోడ్‌లో ప్రస్తుతం దేవాలయమున్న 10 ఎకరాల విస్తీర్ణం ప్రదేశం లభించింది.

1980, నవంబరు 22న శంకుస్థాపన కార్యక్రమం జరిగింది. 1980 డిసెంబరులో నిర్మాణం ప్రారంభమయింది. 1982 అక్టోబరు 27 నుండి 31 వరకు దేవాలయం ప్రారంభోత్సవ కార్యక్రమం జరిగింది. నాలుగు సంవత్సరాల కృషి తరువాత ఈ దేవాలయం తెరవబడింది.

## రూపకల్పన
65 అడుగుల ఎత్తులో ఈ దేవాలయ గోపురం నిర్మించబడింది. 126 కంటే ఎక్కువమంది దేవతామూర్తులు దేవాలయ ముఖద్వారంపై చెక్కబడ్డారు. ప్రతి ఒక్క స్తంభంపై దేవతామూర్తులు ఉన్నారు. స్తంభాలు తెల్లటి సున్నపురాయితో తయారుచేయబడ్డాయి. లోపలి భాగంలో ప్రార్థనా మందిరం, ఫలహారశాల ఉన్నాయి.

## ఇతర దేవాలయాలు
ఈ దేవాలయంలో శివుడు ప్రధాన దైవం కాగా, ఈ దేవాలయ ప్రాంగణంలోనే ఆంజనేయస్వామి, నవగ్రహ దేవాలయాలు ఉన్నాయి.

## మూలాలు

వర్గం:హిందూ దేవాలయాలు, అమెరికా
వర్గం:1982 స్థాపితాలు
మౌంట్ సోమేశ్వర దేవాలయం

**మౌంట్ సోమేశ్వర దేవాలయం**, అమెరికా నార్త్ కరోలినాలోని బ్లూరిడ్జ్ పర్వతాలలోని సోమ పర్వతం మధ్యలో ఉన్న ఒక హిందూ దేవాలయం. 2011లో 435 ఎకరాలలో స్థాపించబడిన మౌంట్ సోమ సెంటర్‌లో వేద వాస్తు సంస్థలో ఈ దేవాలయం ఉంది. దీనిని సాధారణంగా "పశ్చిమ కైలాష్ పర్వతం" అని పిలుస్తారు. సోమేశ్వరుని శక్తివంతమైన లింగాన్ని దర్శించడానికి భక్తులు అనేకమంది ఇక్కడికి వస్తారు.

## చరిత్ర
2006 నుండి సోమేశ్వరాలయ నిర్మాణం గురించి ప్రణాళికలు జరిగాయి. వాస్తు నిర్మాణాన్ని ఉపయోగించి 46 టన్నుల చేతితో చెక్కిన భారతీయ గ్రానైట్ తో ఈ దేవాలయాన్ని నిర్మించారు. దేవాలయ ప్రాంగణంలో చేతితో చెక్కబడిన నల్ల గ్రానైట్ నవగ్రహాలు (తొమ్మిది గ్రహాలు), 20 అడుగుల హనుమంతుని విగ్రహం ఉన్నాయి. ఐదు రోజుల ఉత్సవాల అనంతరం 2011 మే 16న సోమేశ్వరాలయం ప్రతిష్ఠాపన జరిగింది.

## నిర్మాణ వివరాలు
2007లో దేవాలయానికి సంబంధించిన నిర్మాణ పనులు ప్రారంభమయ్యాయి. 2007 వసంతకాలంలో దేవాలయ రూపకల్పనలో సహకారం కోసం భారతదేశానికి వచ్చారు. డిజైన్ పూర్తయిన తర్వాత శిల్పి కళాకారులు దేవాలయ నిర్మాణానికి కావలసిన రాయిని సేకరించి, టెంపుల్ ఆర్చ్‌వే రాయిని చెక్కారు. 2008 మే నెలలో 46 టన్నుల గ్రానైట్ శిల్పాలను పడవలో రెండు కంటైనర్లలో (మొత్తం 146 డబ్బాలు) చెన్నై నుండి పశ్చిమ ఉత్తర కరోలినాలోని దేవాలయ ప్రదేశానికి పంపించారు. 2009 జూలై 23న దేవాలయ పునాది వేయబడింది. 2010 చివరినాటికి నిర్మాణం పూర్తయింది.

## కుంబాభిషేకం
* 2010 అక్టోబరు 27: భూమి పూజ & పంచశీలాన్యాసం (5 రాళ్లు, విలువైన రత్నాలు, నవ ధాన్యాల గింజల పునాది, సంస్థాపన)
* 2010 నవంబరు 3: గర్భన్యాసం (లోపలి గర్భగుడిలోని ప్రతి స్తంభం క్రింద రత్నాల పలకలు, 5 లోహాలను ఉంచి, స్తంభాలను స్థాపించారు)
* 2010 డిసెంబరు: ప్రథమేష్టిక (శివాలయం పైన చివరి భాగాన్ని అమర్చారు)
* 2010 నవంబరు: ధాన్యతి వాసం (అన్నంలో దేవతలను ఉంచారు)
* 2011 మార్చి 16: జలతి వాసం (దేవతలను నీటిలో ఉంచారు)
* 2011 ఏప్రిల్ 10: ద్వారా స్థాపన (ద్వారాన్ని స్థాపించారు, కుంబాభిషేకం వేడుకలు)
* 2011 మే 15: అష్ట బంధన ప్రతిష్ఠ (శివలింగాన్ని ప్రతిష్ఠ)
* 2011 మే 15: నయనోన్మీలనం (దేవతామూర్తుల ఉత్సవం)
* 2011 మే 16: కలశ స్థాపన (దేవాలయ నిర్మాణం పైన కలశాన్ని అమర్చారు, దేవాలయ ప్రతిష్ఠాపనకు ముందు శిల్పులు నిర్వహించే చివరి వేడుక)

## ఇతర సదుపాయాలు
ఇక్కడ ఆధ్యాత్మిక ధ్యాన కార్యక్రమాలు, వేద వెల్నెస్ సెంటర్, ఉద్యానవనాలు, వేదాల అధ్యయనం వంటివి ఉన్నాయి.

## బయటి లింకులు
* అధికారిక వెబ్‌సైట్

## మూలాలు

వర్గం:హిందూ దేవాలయాలు, అమెరికా
వర్గం:2011 స్థాపితాలు
కిక్రి (వాయిద్యం)

thumb|హీరా సుక్క
ఇది గోండు సమాజంలో బహుళ ప్రచారంలో ఉన్న కిక్రి వాద్యం. గోండుల ఉపకులం అయిన తెగలు ప్రధాన్లు, తోటిలు దీనిని వాయిస్తూ గోండి తెగ గాథలను పాడుతుంటారు. దీనిని ప్రధాన్ల ధర్మ గురువు, గోండి ధర్మ గురువు హీరా సుక్క, గోండి ధర్మ సంగీత గురు  వాద్యంగా పేర్కొంటారు. దీనిని హీరబాయి కిక్రి (కింగ్రి) అని కూడా అంటారు.

## హీరాబాయి కీక్రి వాయిద్యం
హీరాబాయి కీక్రి పెద్ద దేవున్ని ప్రసన్నం చేయడానికి.. ముఖ్య భూమిక పోషిస్తున్నది. ప్రతి నాలుగు సగ్గల యందు పెద్ద దేవుని ముందు ఉండి నడుస్తూ, గోండీ ధర్మానికి రక్షిస్తూ, గోండి సగ్గాలో శాంతి సౌభాగ్యాలు కలుగజేస్తుంది. ఇది పూర్వ కాలం నుంచి వస్తున్న ఆచారంతో పాటు,పెద్దలు చెబుతున్నా చారిత్రక సత్యం!హీరాబాయి కీక్రి యెక్క గొప్ప లక్షణం. తర్వాత మన నాలుగు సగ్గాల దేవుళ్ళు శివుని గుహలో (యాదిలో) పడినప్పుడు, సంబు దేవుని ఆజ్ఞా మేరకు పారికుపార్ లింగో హీరావైరాగడ్ పోయి గురు మార్గంలో హీరా సుక్కని ఆహ్వానించడం జరిగింది. వారి కోరిక మేరకు గురు హీరాసుక వారి తల్లి హీరాబాయి కీక్రి రూపం ధరించి తద్వారా యాదిలో పడ్డ కోయ పేనుకును( దేవుళ్ళని) తన కీక్రి వాయిద్యంతో బయటికి తీశారు. ఇది హీరాబాయి కీక్రి యెక్క గొప్ప మహాత్మ్యం.

## తయారీ
చెట్టు కాండం తొలచి జానెడున్నర పొడవు గల చతురస్రాకారపు అనునాదకం తయారు చేస్తారు. దానిపై మేక చర్మం అమరుస్తారు. దాని మధ్యలో వెదురు బొంగుని జొప్పిస్తారు. రెండోవైపు దీనికి మూడు రంధ్రాలుచేసి శృతి కర్రలు అమర్చుతారు. వీటిని పూటీలు అంటారు. పెట్టెను వాద్యకారుడు తన గడ్డంతో అదిమిపట్టుకుని కింది వైపున్న పూటీలపై వయోలిన్ వాయించినట్లుగా భోమ్తో వాయిస్తారు. ఈ ఖోమ్ విల్లులాగా ఉంటుంది. దీనికి గజ్జెలు కట్టి ఉంటాయి. వింటితో వాయించేప్పుడు గజ్జెలు ఆయా రాగాలకు అనుగుణంగా ధ్వనిస్తుంటాయి.

## వివిధ వాద్యాలతో పోలిక
thumb|ఆదిలాబాద్ జిల్లా ఇచ్చోడలో జరిగిన ఆదివాసి కళా జాతర కార్యక్రమంలో కిక్రి వాయిస్తున్న కళాకారుడు
కిక్రి  వాద్యానికి మణిపూర్లో "పేనా, ఒరిస్సాలో కెన్రా  'బాణం', రాజస్థాన్లో రావణహట్టా, కేరళలో 'వీణాకుంజు వాద్యానికి  పోలిక ఉంది. కాని గోండీ గాన సంప్రదాయ విశిష్టత కూడా కిర్రీ వాద్యానికి ప్రత్యేకత తెచ్చి పెట్టింది. గోండి తెర ఆదివాసులు నివసించే 6,7 రాష్ట్రాలలో ఈ వాద్యం ఉండేది. ప్రస్తుతం మహారాష్ట్ర, తెలంగాణ రాష్ట్రాలలో గల గోండీ ప్రజలు కిక్రి ని  వాడుతున్నారు.

## సామూహికంగా వాయిస్తారు
గోండీ  పూజారులైన ప్రధాన్లు తమ తెగ ఆచారాన్ని పాటిస్తూ జరిపే మత క్రతువుల్లోను, కర్మకాండలలోను, పెళ్ళిళ్ళు, చావులు ఉత్సవాలలోను దీనిని వాయిస్తున్నారు. గోండి సంప్రదాయాలకు, గౌరవానికి ఇది సంకేతం. కిక్రితో పాటు 'పెప్రే ' అనే రెండు సన్నాయి వాద్యాలు, డక్కి అనే చర్మవాద్యం అన్నీ కలిసి సామూహికంగా వాయిస్తారు.

## మూలాలు


వర్గం:జానపద కళారూపాలు
వర్గం:జానపద సాహిత్యం
వర్గం:సంగీత వాయిద్యాలు
శరత్ పోలవరపు

**పోలవరపు శరత్‌** ప్రముఖ తెలుగు సినిమా దర్శకుడు. తన సినీ ప్రస్థానాన్ని హీరో కృష్ణ నటించిన *అల్లూరి సీతారామరాజు* (1974) చిత్రానికి అప్రెంటిస్‌గా ప్రారంభించారు. తరువాత ప్రముఖ దర్శకుడు **ఎ. కోదండరామిరెడ్డి** వద్ద అసోసియేట్ డైరెక్టర్‌గా ఎక్కువకాలం పనిచేశారు.

1986లో సుమన్ హీరోగా నటించిన **చాదస్తపు మొగుడు** చిత్రంతో దర్శకుడిగా తెలుగు చిత్ర పరిశ్రమకు పరిచయం అయ్యారు. తన 15 ఏళ్ల సినీ ప్రయాణంలో సుమారు **35 చిత్రాలకు** దర్శకత్వం వహించారు.

నందమూరి బాలకృష్ణ హీరోగా నటించిన **వంశోద్ధారకుడు**, **పెద్దన్నయ్య**, **సుల్తాన్** వంటి చిత్రాలతో ప్రత్యేక గుర్తింపు పొందారు. అలాగే అక్కినేని నాగేశ్వరరావు నటించిన **రథసారథి**, **కాలేజీ బుల్లోడు**, **పండగ** వంటి సినిమాలు ఆయనకు మంచి పేరు తెచ్చిపెట్టాయి.

ఆయన సోదరుడు **పోలవరపు బ్రహ్మనందరావు** కూడా దర్శకుడే. 1979లో వచ్చిన *రతీమన్మథ* చిత్రానికి ఆయన దర్శకత్వం వహించారు.

దర్శకుడు శరత్ **బ్రహ్మచారి**. 74 ఏళ్ల వయసులో, 2022 ఏప్రిల్ 1న, హైదరాబాద్‌లో క్యాన్సర్‌తో బాధపడుతూ కన్నుమూశారు. ఆయన అంత్యక్రియలు హైదరాబాద్‌లోని **మహాప్రస్థానం శ్మశాన వాటిక**లో నిర్వహించబడ్డాయి.

## ఫిల్మోగ్రఫీ (దర్శకుడిగా)

## మరణం
సీనియర్ దర్శకుడు పోలవరపు శరత్‌ 1 ఏప్రిల్ 2022న హైదరాబాద్‌లో క్యాన్సర్‌తో బాధపడుతూ మరణించారు. ఆయన అంత్యక్రియలు మహాప్రస్థానంలో నిర్వహించబడ్డాయి.

## కుటుంబం
- శరత్‌ బ్రహ్మచారి. - ఆయన సోదరుడు పోలవరపు బ్రహ్మనందరావు కూడా దర్శకుడు.

## సూచనలు

# [1] శరత్ – ఎ. కోదండరామిరెడ్డి వద్ద అసోసియేట్ డైరెక్టర్‌గా పనిచేసిన సమాచారం.
# [2] 1 ఏప్రిల్ 2022న హైదరాబాద్‌లో క్యాన్సర్‌తో మరణించిన వార్త (కుటుంబ సభ్యుల ప్రకటన).

## బాహ్య లింకులు

*

వర్గం:తెలుగు సినిమా దర్శకులు
వర్గం:2022 మరణాలు
ఫ్లోరిడా ఫ్రైబస్

**ఫ్లోరిడా ఫ్రైబస్** ( 1909 అక్టోబరు 10  - 1988 మే 27) అమెరికన్ రచయిత, టెలివిజన్ నటి. ఫ్రైబస్ అత్యంత ప్రసిద్ధ పాత్రలు వినిఫ్రెడ్ "విన్నీ" గిల్లిస్, ది మెనీ లవ్స్ ఆఫ్ డోబీ గిల్లిస్‌లో డ్వేన్ హిక్‌మాన్ పాత్ర డోబీ గిల్లిస్ సానుభూతిగల తల్లి, ది బాబ్ *న్యూహార్ట్ షోలో* శ్రీమతి లిలియన్ బేకర్‌మాన్.

## ప్రారంభ సంవత్సరాలు
మసాచుసెట్స్‌లోని ఆబర్న్‌డేల్‌లో జన్మించాడు,  ఫ్రైబస్ ఈస్ట్ కోస్ట్ థియేట్రికల్ కుటుంబానికి చెందినది, ఇందులో ఆమె తండ్రి థియోడర్ ఫ్రైబస్, 1900ల ప్రారంభంలో బోస్టన్ క్యాజిల్ స్క్వేర్ ప్లేయర్స్‌తో ప్రముఖ రంగస్థల నటుడు, మైనర్ సైలెంట్-ఫిల్మ్ యాక్టర్, ఆమె తల్లి తరపు అమ్మమ్మ, జార్జిన్ ఫ్లాగ్ 19వ శతాబ్దం చివరలో మాన్‌హాటన్‌లోని అగస్టిన్ డాలీ స్టాక్ కంపెనీలో ప్లేయర్‌గా వేదికపైకి రావడం ద్వారా తన స్వంత కుటుంబాన్ని అపకీర్తికి గురి చేసింది .

ఫ్రైబస్ ఆమె తన తల్లికి ఇష్టమైన అత్త పేరు పెట్టబడిందని ఆసక్తిగల వ్యక్తులకు స్పష్టం చేసింది - ఫ్లోరిడా రాష్ట్రం కాదు. ఆమె తండ్రి తరఫు అమ్మమ్మ పేరు కూడా ఫ్లోరిడా.

## వ్యక్తిగత జీవితం
ఫ్రైబస్ రిచర్డ్ వారింగ్‌ నటుడును 1934లో వివాహం చేసుకొన్నది. వారి బిడ్డ బాల్యంలోనే మరణించాడు. ఈ జంట 1952లో విడాకులు తీసుకున్నారు. ఫ్రైబస్ మళ్లీ పెళ్లి చేసుకోలేదు.

## కెరీర్
ఫ్రైబస్ మొట్టమొదట 1929లో న్యూయార్క్ నగరంలో వృత్తిపరంగా నటించింది, *ది క్రెడిల్ సాంగ్* విత్ ది సివిక్ రిపర్టరీ థియేటర్‌లో కనిపించింది .

ఆమె టెలివిజన్‌లో *ది ఫోర్డ్ థియేటర్ అవర్*, *పెర్రీ మాసన్*, *బ్యాచిలర్ ఫాదర్*, *ఫాదర్ నోస్ బెస్ట్*, *ది రూకీస్*, *పేటన్ ప్లేస్*, *ఐరన్‌సైడ్*, *గన్స్‌మోక్*, *శాన్‌ఫోర్డ్ అండ్ సన్*, *బెన్ కేసీ*, *ది డోరిస్ డే షో*, *ది మేరీ టైలర్ మూర్ షో* వంటి కార్యక్రమాలలో కనిపించింది. *రూమ్ 222*, *ది పార్ట్రిడ్జ్ ఫ్యామిలీ*, *చికో అండ్ ది మ్యాన్*, *బర్నాబీ జోన్స్*, *ఆలిస్,* *రోడా* .

ఆమె కాలిఫోర్నియాలోని లాస్ ఏంజెల్స్‌లోని కె.ఎన్.ఎక్స్.టిలో *లుక్ అండ్* లిసన్‌లో పిల్లలకు కథలు చెప్పేది.

రచయితగా, *ఆలిస్ ఇన్ వండర్‌ల్యాండ్‌ను* నాటకీకరించడానికి ఫ్రైబస్ ఎవా లే గల్లియెన్‌తో కలిసి పనిచేశాడు . ఈ నాటకం బ్రాడ్‌వేలో ప్రదర్శించబడింది, తరువాత టెలివిజన్‌లో *హాల్‌మార్క్ హాల్ ఆఫ్ ఫేమ్‌లో ప్రదర్శించబడింది.*

## నటీనటుల ఈక్విటీ
ఫ్రైబస్ నటీనటుల ఈక్విటీ అసోసియేషన్ బోర్డులో 16 సంవత్సరాలకు పైగా గడిపింది. ఆమెకు "ఆమె వృత్తికి చేసిన అసాధారణ సేవకు" ఫిల్ లోబ్ అవార్డును అందించారు.

## మరణం
ఫ్రైబస్ 1988లో 78 సంవత్సరాల వయస్సులో కాలిఫోర్నియాలోని లగునా నిగ్యుల్‌లో క్యాన్సర్‌తో మరిణించింది.

## పేపర్లు
ఫ్రైబస్ పేపర్లు న్యూయార్క్ పబ్లిక్ లైబ్రరీలో ఉన్నాయి.

## ఫిల్మోగ్రఫీ

## మూలాలు

## బాహ్య లింకులు
* 
* 

వర్గం:1909 జననాలు
వర్గం:1988 మరణాలు
వర్గం:అమెరికా టెలివిజన్ నటులు
వర్గం:అమెరికా సినిమా నటీమణులు